
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 182 

22 Αυγούστου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 75 

Περιφερειακές Ενώσεις Δήμων και Κεντρική Ένωση 
Δήμων Ελλάδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 282 παρ. 9,10 και 11 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (Α' 87), όπως οι παράγραφοι 9 και 11 τροπο¬ 
ποιήθηκαν με την παράγραφο 11 του άρθρου 58 του 
ν. 3966/2011, «Θεσμικό πλαίσιο των Πρότυπων Πειρα¬ 
ματικών Σχολείων, Ιδρυση Ινστιτούτου Εκπαιδευτικής 
Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και λοιπές 
διατάξεις» (Α' 118). 

2. Τις διατάξεις του π.δ. 65/2011 «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία: α) Εσωτερικών, και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και θαλασσίων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γενικών Γραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και θρησκευμάτων της Γ ενικής Γ ραμματείας 
Νέας Γενιάς» (Α' 147). 

3. Τις διατάξεις του άρθρου 90 του Κώδικα που κυρώ¬ 
θηκε με το άρθρο μόνο του π.δ. 63/2005 «Κωδικοποίηση 
της νομοθεσίας για τη κυβέρνηση και τα κυβερνητικά 
όργανα» (Α' 96). 

4. Την αριθ. 40/1.4.2011 γνώμη της Κ.Ε.Δ.Κ.Ε. 

5. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού αλλά σε βάρος του προϋπολογισμού των 
δήμων όπως αυτοί συγκροτούνται από 1.1.2011 σύμφωνα 
με το άρθρο 1 του ν. 3852/2010, η όποια δεν μπορεί από 
τώρα να καθορισθεί και θα καλυφθεί από τα τακτικά 
τους έσοδα. 

6. Την αριθ. 139/2011 γνωμοδότηση του Συμβουλίου της 
Επικράτειας, με πρόταση του Υπουργού Εσωτερικών 
αποφασίζουμε: 


ΚΕΦΑΛΑΙΟ Α' 

ΣΚΟΠΟΙ - ΠΟΡΟΙ 

Άρθρο 1 

Σκοποί των Περιφερειακών Ενώσεων Δήμων 
και της Κεντρικής'Ενωσης Δήμων Ελλάδας 

1. Οι Περιφερειακές Ενώσεις Δήμων (Π.Ε.Δ.) και η Κε¬ 
ντρική Ένωση Δήμων Ελλάδας (Κ.Ε.Δ.Ε.) έχουν ως σκοπό, 
ιδίως: 

α) Τη συνεργασία των Δήμων μελών τους, 
β) Την προαγωγή του θεσμού του πρώτου βαθμού 
αυτοδιοίκησης. 

γ) Την έρευνα και μελέτη ζητημάτων σχετικών με την 
τοπική αυτοδιοίκηση και την τοπική ανάπτυξη. 

δ) Τη συγκέντρωση και επεξεργασία στοιχείων και 
πληροφοριών επί γενικών και ειδικών ζητημάτων, σχε¬ 
τικών με την αποστολή και το έργο των δήμων. 

ε) Τη συστηματική ενημέρωση και επιμόρφωση του 
προσωπικού και των μελών, των οργάνων των δήμων. 

στ) Τη συνεργασία με την Ένωση Περιφερειών Ελ¬ 
λάδας και άλλους φορείς τοπικής αυτοδιοίκησης για 
την ανάπτυξη του θεσμού της αυτοδιοίκησης και την 
προώθηση των ζητημάτων που τους αφορούν. 

η) Τη συνεργασία με όργανα και φορείς της τοπικής 
και περιφερειακής αυτοδιοίκησης της ΕυρωπάίκήςΈνω- 
σης και άλλων διεθνών οργανισμών και χωρών. 

θ) Τη συνεργασία με φορείς του δημόσιου και του ιδι¬ 
ωτικού τομέα οι οποίοι δραστηριοποιούνται σε θέματα 
τοπικής αυτοδιοίκησης, αποκέντρωσης και ανάπτυξης. 

ι) Τη συμμετοχή της στα πάσης φύσεως όργανα και 
φορείς με εκπροσώπους της σύμφωνα με τις σχετικές 
διατάξεις. 

ια) Τον προγραμματισμό, υποστήριξη και συντονισμό 
δράσεων για την αναβάθμιση της θέσης και του ρόλου 
του προσωπικού των δήμων και των μελών των αιρετών 
οργάνων καθώς και για την αποδοτικότερη λειτουργία 
των υπηρεσιακών μονάδων. 

ιβ) Την ενίσχυση και υποστήριξη των πρωτοβουλιών 
που ενδυναμώνουν την αποκέντρωση, και την τοπική 
ανάπτυξη και οικονομία. 

ιγ) Την ανάληψη δράσεων και ενεργειών για τη βελ¬ 
τίωση της ζωής, την προστασία του περιβάλλοντος και 
την κοινωνική συνοχή. 

2. Η Κεντρική Ένωση Δήμων Ελλάδας διατυπώνει τις από¬ 
ψεις της στα σχέδια νόμων που αφορούν τους δήμους. 

3. Οι Περιφερειακές Ενώσεις Δήμων και η Κεντρική 
Ένωση Δήμων Ελλάδας μπορούν να εκδίδουν βιβλία και 
έντυπα με αντικείμενο θέματα τοπικής αυτοδιοίκησης. 

Άρθρο 2 
Πόροι 

1. Οι Περιφερειακές Ενώσεις Δήμων και η Κεντρική 
Ένωση Δήμων Ελλάδας έχουν τους εξής πόρους: 

α) Τις εισφορές των μελών τους, που καθορίζονται σε 
ποσοστό επί του ποσού των αντίστοιχων ΚΑΠ με κοινή 
απόφαση των Υπουργών Εσωτερικών και Οικονομικών 
όπως προβλέπεται από την παράγραφο 3 του άρθρου 
259 του ν. 3852/2010 και την παράγραφο 7 του άρθρου 
13 ν.2503/97 (Α' 107) όπως αυτό ισχύει (παρ. 9 άρθρο 
282 ν. 3852/2010, όπως τροποποιήθηκε με την παρ. 11 
του άρθρου 58 του ν. 3966/2011). 

β) Τα έσοδα από τα βιβλία και άλλα έντυπα που εκ¬ 
δίδουν. 

γ) Τα έσοδα από τόκους των πάσης φύσεως κεφα¬ 
λαίων από εθνικά προγράμματα, προγράμματα της Ευ¬ 
ρωπαϊκής Ένωσης, ενισχύσεις, δάνεια, επιχορηγήσεις, 
δωρεές, κληρονομιές, κληροδοσίες και εισφορές, 
δ) Έσοδα από χορηγίες και άλλες πηγές. 

2. Όλα τα έσοδα των Περιφερειακών Ενώσεων Δήμων 
και της ΚεντρικήςΈνωσης Δήμων Ελλάδας κατατίθενται 
σε ειδικό έντοκο λογαριασμό στο Ταμείο Παρακαταθη¬ 
κών και Δανείων ή σε Τράπεζα που ορίζεται με απόφαση 
του αντίστοιχου Διοικητικού Συμβουλίου. 

3. Ο λογαριασμός αυτός φέρει τον τίτλο «Λογαρια¬ 
σμός Περιφερειακής Ένωσης Δήμων» ή «Λογαριασμός 
ΚεντρικήςΈνωσης Δήμων Ελλάδας» αντίστοιχα ή όποι¬ 
ον άλλο κρίνει προσφορότερο το Διοικητικό Συμβού¬ 
λιο με σχετική απόφασή του και αποτελεί περιουσία 
του αντίστοιχου νομικού προσώπου. Η κίνηση του λο¬ 
γαριασμού αυτού γίνεται σύμφωνα με τον κανονισμό 
οικονομικής διοίκησης και διαχείρισης της Περιφερει¬ 
ακής Ένωσης Δήμων και της ΚεντρικήςΈνωσης Δήμων 
αντίστοιχα. 

ΚΕΦΑΛΑΙΟ Β' 

ΠΕΡΙΦΕΡΕΙΑΚΕΣ ΕΝΩΣΕΙΣ ΔΗΜΩΝ 
Αρθρο 3 

Σύσταση - Όργανα Περιφερειακών Ενώσεων Δήμων 

1. Συνιστώνται Περιφερειακές Ενώσεις Δήμων (Π.Ε.Δ.), 
στις οποίες συμμετέχουν υποχρεωτικά ως μέλη, δια 
των εκπροσώπων τους, όλοι οι δήμοι της αντίστοιχης 
χωρικής αρμοδιότητας των περιφερειών. 

Οι ανωτέρω Ενώσεις είναι νομικά πρόσωπα ιδιωτικού 
δικαίου, τα οποία εποπτεύονται από τον αντίστοιχο 
Γραμματέα Αποκεντρωμένης Διοίκησης. 

Έδρα κάθε Π.Ε.Δ είναι η έδρα της περιφέρειας. 

(παρ. 9 άρθρο 282 ν. 3852/2010, όπως τροποποιήθηκε 
με την παρ. 11 του άρθρου 58 του ν. 3966/2011) 

2. Όργανα των Π.Ε.Δ. είναι: 
α) Η Γ ενική Συνέλευση 

β) Το Διοικητικό Συμβούλιο 
γ) Η Εκτελεστική Επιτροπή 
δ)Ο Πρόεδρος 
ε) Το Εποπτικό Συμβούλιο 

(παρ. 9 άρθρο 282 ν. 3852/2010, όπως τροποποιήθηκε 
με την παρ. 11 του άρθρου 58 του ν. 3966/2011). 


Άρθρο 4 

Γενική Συνέλευση Π.Ε.Δ. 

1. Η γενική συνέλευση των Π.Ε.Δ. αποτελείται από 
τους εκπροσώπους των μελών των δήμων οι οποίοι 
είναι οι εξής: 

α) οι δήμαρχοι 

β) εκπρόσωποι των δήμων της περιφέρειας (δημοτικοί 
σύμβουλοι). 

2. Η Γενική Συνέλευση των Π.Ε.Δ. σε περιφέρειες με 
πληθυσμό έως 300.000 κατοίκους αποτελείται από 75 
μέλη και σε περιφέρειες με πληθυσμό άνω των 300.001 
κατοίκων αποτελείται από 125 μέλη. Η Γ ενική Συνέλευ¬ 
ση Π.Ε.Δ. Κεντρικής Μακεδονίας αποτελείται από 200 
μέλη. Η Γενική Συνέλευση Π.Ε.Δ. Αττικής αποτελείται 
από 300 μέλη. 

3. Για τον ορισμό εκπροσώπων των δήμων της περί¬ 
πτωσης β της παραγράφου 1 του παρόντος άρθρου, στις 
αντίστοιχες Π.Ε.Δ. διαιρείται ο συνολικός πληθυσμός 
κάθε περιφέρειας με τον συνολικό αριθμό των μελών 
την Γ ενικής Συνέλευσης αφαιρούμενου από αυτόν του 
αριθμού των δήμων της περιφέρειας. Το ακέραιο πηλίκο 
της διαίρεσης αποτελεί το μέτρο για τον υπολογισμό 
των εκπροσώπων. Από το πηλίκο της διαίρεσης του 
πληθυσμού κάθε δήμου δια του μέτρου προκύπτει ο 
αριθμός των εκπροσώπων κάθε δήμου. Οι θέσεις των 
εκπροσώπων της Γ ενικής Συνέλευσης που παραμένουν 
αδιάθετες προστίθενται ανά μία στους δήμους με τα 
μεγαλύτερα, κατά σειρά, υπόλοιπα και ώσπου να συ¬ 
μπληρωθεί ο αριθμός των εκπροσώπων των Δήμων (δη¬ 
μοτικών συμβούλων) στη Γενική Συνέλευση της Π.Ε.Δ. 
Από τους ανωτέρω εκπροσώπους τα τρία πέμπτα (3/5) 
προέρχονται υποχρεωτικά από την πλειοψηφία και τα 
υπόλοιπα δύο πέμπτα από τους συνδυασμούς της μει¬ 
οψηφίας. Τυχόν κλάσμα που προκύπτει στρογγυλοποι- 
είται στον αμέσως επόμενο ακέραιο αριθμό εφόσον 
είναι μεγαλύτερο ή ίσο του μισού (0,5).Στην περίπτωση 
που ο αριθμός των συμβούλων που ανήκουν στην πλει¬ 
οψηφία, όπως αυτοί έχουν ανακηρυχθεί από το οικείο 
πρωτοδικείο είναι διαφορετικός των τριών πέμπτων 
του συνόλου των μελών τότε η πλειοψηφία εκλέγει 
αντίστοιχο ποσοστό δημοτικών συμβούλων. Τυχόν κλά¬ 
σμα που προκύπτει στρογγυλοποιείται στον αμέσως 
επόμενο ακέραιο αριθμό εφόσον είναι μεγαλύτερο ή 
ίσο του μισού (0,5). 

4. Η θητεία των ως άνω εκπροσώπων διαρκεί όλη 
τη δημοτική περίοδο και μέχρι την εκλογή των νέων 
εκπροσώπων. 

Άρθρο 5 

Διοικητικό Συμβούλιο Π.Ε.Δ. 

1. Το Διοικητικό Συμβούλιο των Π.Ε.Δ. αποτελείται από 
δημάρχους και δημοτικούς συμβούλους ανάλογα με τον 
αριθμό των μελών της Γ ενικής Συνέλευσης των Π.Ε.Δ. 

α. Οι Π.Ε.Δ. με αριθμό μελών Γενικής Συνέλευσης 
ίσο με εβδομήντα πέντε (75) έχουν δεκαπενταμελές 
(15 μελές) Διοικητικό Συμβούλιο. Στο Διοικητικό Συμ¬ 
βούλιο των Π.Ε.Δ. συμμετέχουν όλοι οι δήμαρχοι της 
αντίστοιχης περιφέρειας και συμπληρώνεται ο αριθμός 
των μελών του Διοικητικού Συμβουλίου με δημοτικούς 
συμβούλους. 

β. Οι Π.Ε.Δ. με αριθμό μελών Γ ενικής Συνέλευσης ίσο 
με εκατόν είκοσι πέντε (125) έχουν εικοσιεναμελές (21με- 
λές) Διοικητικό Συμβούλιο. Από αυτούς οι δώδεκα (12) 

είναι δήμαρχοι και οι εννέα (9) δημοτικοί σύμβουλοι. 
Ειδικά στην Π.Ε.Δ. Δυτικής Μακεδονίας, μετέχουν και 
οι 12 δήμαρχοι των δήμων της περιφέρειας Δυτικής 
Μακεδονίας. 

γ. Η Π.Ε.Δ. Κεντρικής Μακεδονίας και η Π.Ε.Δ. Αττικής 
έχουν εικοσιπενταμελές (25μελές) Διοικητικό Συμβούλιο. 
Από αυτούς οι δεκαπέντε (15) είναι Δήμαρχοι και οι δέκα 
(10) δημοτικοί σύμβουλοι. 

2. Η θητεία των μελών του Διοικητικού Συμβουλίου των 
Π.Ε.Δ. διαρκεί όλη τη δημοτική περίοδο και λήγει με την 
εγκατάσταση του νέου Διοικητικού Συμβουλίου. 

Άρθρο 6 

Εκτελεστική Επιτροπή 

1. Στις Π.Ε.Δ. εκλέγεται πενταμελής (δμελής) Εκτελε¬ 
στική Επιτροπή. 

2. Μέλη της Εκτελεστικής Επιτροπής της Π.Ε.Δ., είναι 
ο Πρόεδρος, ο Αντιπρόεδρος, ο Γραμματέας και δύο 
ακόμη μέλη του διοικητικού συμβουλίου αυτής. 

3. Η θητεία των μελών της Εκτελεστικής Επιτροπής 
των Π.Ε.Δ. διαρκεί όλη τη δημοτική περίοδο. 

Άρθρο 7 
Πρόεδρος Π.Ε.Δ. 

Πρόεδρος της Π.Ε.Δ. είναι ο Πρόεδρος του Διοικητικού 
Συμβουλίου αυτής και εκλέγεται από αυτό μεταξύ των 
μελών του για όλη τη δημοτική περίοδο. Η θητεία του 
λήγει με την εγκατάσταση του νέου Προέδρου. 

Άρθρο 8 

Εποπτικό Συμβούλιο 

1. Το Εποπτικό Συμβούλιο αποτελείται από τρία μέλη 
για τις Π.Ε.Δ. με αριθμό μελών Γ ενικής Συνέλευσης έως 
και εκατόν είκοσι πέντε (125) και από πέντε μέλη για τις 
υπόλοιπες Π.Ε.Δ. Η θητεία του διαρκεί όλη τη δημοτική 
περίοδο. 

2. Η ιδιότητα μέλους Διοικητικού και Εποπτικού Συμ¬ 
βουλίου Π.Ε.Δ. δεν είναι συμβατή στο ίδιο πρόσωπο. 
Επίσης, η ιδιότητα μέλους Εκτελεστικής Επιτροπής και 
Εποπτικού Συμβουλίου Π.Ε.Δ. δεν είναι συμβατή στο 
ίδιο πρόσωπο. 

ΚΕΦΑΛΑΙΟ Γ 

ΕΚΛΟΓΗ ΟΡΓΑΝΩΝ ΠΕΡΙΦΕΡΕΙΑΚΩΝ ΕΝΩΣΕΩΝ 

ΔΗΜΩΝ 

Άρθρο 9 

Εκλογή εκπροσώπων δημοτικών συμβουλίων 
στη Γενική Συνέλευση της Π.Ε.Δ. 

1. Μέχρι 16ης Σεπτεμβρίου του πρώτου χρόνου της 
δημοτικής περιόδου τα δημοτικά συμβούλια κάθε δή¬ 
μου, μετά την εκλογή του προεδρείου, της οικονομικής 
επιτροπής και της επιτροπής ποιότητας ζωής, εκλέ¬ 
γουν τους εκπροσώπους τους στη Γενική Συνέλευση 
της Π.Ε.Δ. με μυστική ψηφοφορία. 

2. Οι εκπρόσωποι της πλειοψηφίας εκλέγονται με συν¬ 
δυασμό από τους συμβούλους της πλειοψηφίας. Η εκλο¬ 
γή των εκπροσώπων της μειοψηφίας των δημοτικών 
συμβούλων γίνεται κατά συνδυασμούς. Σε περίπτωση 
που η αντιπολίτευση εκλέγει έναν εκπρόσωπο σύμφω¬ 
να με την παράγραφο 4 του άρθρου 3 του παρόντος, 
αυτός προέρχεται υποχρεωτικά από το συνδυασμό της 
μείζονος μειοψηφίας εφόσον αυτή καταρτίσει συνδυα- 
σμό.Υποψηφιότητες εκτός συνδυασμών αποκλείονται. 


Δικαίωμα καταρτίσεως συνδυασμών έχουν όλοι οι συν¬ 
δυασμοί οι οποίοι έλαβαν μέρος στις δημοτικές εκλογές 
και κατέλαβαν στο δημοτικό συμβούλιο τουλάχιστον μία 
(1) έδρα. Δύο ή περισσότεροι συνδυασμοί της μειοψη¬ 
φίας από αυτούς που εκπροσωπούνται στο δημοτικό 
συμβούλιο, μπορεί να καταρτίσουν κοινό συνδυασμό. 

3. Κάθε συνδυασμός μπορεί να περιλαμβάνει υπο¬ 
ψηφίους σε αριθμό ίσο με τον συνολικό αριθμό των 
εκπροσώπων όπως αυτός καθορίζεται στο άρθρο 4 του 
παρόντος αυξημένο κατά έναν υποψήφιο. 

4. Ο συνδυασμός καταρτίζεται με γραπτή δήλωση την 
οποία υπογράφουν όλοι οι υποψήφιοι που τον αποτε¬ 
λούν. Στο επάνω μέρος της δήλωσης αναγράφεται ο 
συνδυασμός ή οι συνδυασμοί, που εκπροσωπούνται στο 
δημοτικό συμβούλιο, ο οποίος καταρτίζει το συνδυασμό 
για τους εκπροσώπους. Από κάτω αναγράφονται, με 
αλφαβητική σειρά, τα ονόματα των υποψηφίων εκπρο¬ 
σώπων του δήμου για τη Γ ενική Συνέλευση της Π.Ε.Δ. Η 
δήλωση του συνδυασμού κατατίθεται, μέχρι δύο ώρες 
πριν την έναρξη της συνεδρίασης του δημοτικού συμ¬ 
βουλίου για την εκλογή, στον πρόεδρο του δημοτικού 
συμβουλίου. 

5. Με βάση τις ως άνω δηλώσεις των συνδυασμών 
καταρτίζονται τα ψηφοδέλτια κάθε συνδυασμού, τα 
οποία περιλαμβάνουν όλα τα ανωτέρω στοιχεία και 
τους υποψηφίους με αλφαβητική σειρά. Σε κάθε δημο¬ 
τικό σύμβουλο δίδονται όλα τα ψηφοδέλτια που έχουν 
καταρτισθεί. Οι δημοτικοί σύμβουλοι της πλειοψηφί¬ 
ας λαμβάνουν το ψηφοδέλτιο που έχει συγκροτήσει 
ο επιτυχών συνδυασμός και αντίστοιχα οι δημοτικοί 
σύμβουλοι της μειοψηφίας λαμβάνουν το σύνολο των 
ψηφοδελτίων που έχουν καταρτίσει οι συνδυασμοί της 
μειοψηφίας. Ο σύμβουλος εκφράζει την προτίμησή του 
με σταυρό που σημειώνεται δίπλα στο ονοματεπώνυμο 
κάθε υποψηφίου. Κάθε δημοτικός σύμβουλος μπορεί 
να εκφράσει την προτίμησή του, μέχρι τόσους εκπρο¬ 
σώπους όσους εκλέγει η πλειοψηφία ή αντίστοιχα η 
μειοψηφία στη Γενική Συνέλευση της Π.Ε.Δ.. Οι δημοτικοί 
σύμβουλοι της πλειοψηφίας ψηφίζουν σε μια κάλπη το 
συνδυασμό που προτείνεται από την πλειοψηφία, ενώ 
οι υπόλοιποι συνδυασμοί της μειοψηφίας ψηφίζουν σε 
άλλη ξεχωριστή κάλπη. 

6. Για τον καθορισμό των εδρών που αναλογούν σε 
κάθε συνδυασμό της μειοψηφίας, διαιρείται ο αριθμός 
των εγκύρων ψηφοδελτίων του συνδυασμού με το συ¬ 
νολικό αριθμό των εγκύρων ψηφοδελτίων και το πηλίκο 
πολλαπλασιάζεται με τον αριθμό των εκπροσώπων της 
μειοψηφίας του δημοτικού συμβουλίου στη Γ ενική Συ¬ 
νέλευση της Π.Ε.Δ. Κάθε συνδυασμός λαμβάνει τόσες 
έδρες όσο είναι το ακέραιο πηλίκο αυτής της αριθμη¬ 
τικής πράξης. 

7. Εάν οι έδρες που λαμβάνουν οι συνδυασμοί, σύμ¬ 
φωνα με τα ανωτέρω, είναι λιγότερες από τις προς 
διάθεση έδρες, οι έδρες που απομένουν διανέμονται 
ανά μία στους συνδυασμούς ανάλογα με τα αχρησιμο- 
ποίητα υπόλοιπα που έχουν ξεκινώντας από αυτόν που 
έχει το μεγαλύτερο. Στην περίπτωση που το αχρησιμο- 
ποίητο υπόλοιπο πλειόνων συνδυασμών είναι ίσο, τότε 
διενεργείται μεταξύ αυτών δημόσια κλήρωση από τον 
πρόεδρο του δημοτικού συμβουλίου. 

8. Τις έδρες των συνδυασμών καταλαμβάνουν οι υπο¬ 
ψήφιοι κάθε συνδυασμού που έλαβαν τους περισσότε¬ 
ρους σταυρούς προτίμησης κατά σειρά. Σε περίπτωση 

ισοψηφίας ενεργείται δημόσια κλήρωση από τον πρό¬ 
εδρο του δημοτικού συμβουλίου. 

9. Οι εκπρόσωποι στην Π.Ε.Δ. κατατάσσονται με τη 
σειρά εκλογής τους, σύμφωνα με τον αριθμό των σταυ¬ 
ρών προτίμησης που έχουν λάβει και αν δεν υπάρχουν 
σταυροί με αλφαβητική σειρά. Οι υπόλοιποι κάθε συν¬ 
δυασμού, κατά τη σειρά της εκλογής είναι αναπληρω¬ 
ματικοί εκπρόσωποι στην Π.Ε.Δ. και καταλαμβάνουν τις 
θέσεις των τακτικών εκπροσώπων στην περίπτωση που 
αυτές μείνουν κενές για οποιοδήποτε λόγο. Η αναπλή- 
ρωση διαρκεί μέχρι το τέλος της δημοτικής περιόδου. 

10. Σε δήμους που για οποιοδήποτε λόγο, δεν εκλε¬ 
γούν εκπροσώπους, για τη Γενική Συνέλευση της Π.Ε.Δ., 
οι αντίστοιχες θέσεις παραμένουν κενές και δεν συ¬ 
μπληρώνονται. 

Άρθρο 10 

Εκλογή Διοικητικού Συμβουλίου Π.Ε.Δ. 

1. Τα μέλη του Διοικητικού Συμβουλίου της Π.Ε.Δ. εκλέ¬ 
γονται από τη Γ ενική Συνέλευση αυτής, που συνέρχεται 
γί αυτό το σκοπό με πρόσκληση και υπό την προεδρία 
του δημάρχου της έδρας της περιφέρειας και τούτου 
για οποιονδήποτε λόγο κωλυομένου, του δημάρχου του 
μεγαλύτερου εκ των υπολοίπων σε πληθυσμό δήμου, το 
αργότερο μέχρι τη 31η Οκτωβρίου του πρώτου χρόνου 
της δημοτικής περιόδου. Ειδικά για τη δημοτική περίοδο 
2011 - 2014 η σύγκληση της Γ ενικής Συνέλευσης γίνεται 
εντός 20 ημερών από τη δημοσίευση του παρόντος. 

2. Η πρόσκληση, προς τους εκπροσώπους των δήμων 
και τους δημάρχους, στην οποία ορίζεται ο τόπος και 
ο χρόνος σύγκλησης της Γ ενικής Συνέλευσης, αποστέλ- 
λεται πέντε τουλάχιστον μέρες πριν από την ημέρα 
κατά την οποία συγκαλείται αυτή στους δημάρχους. 
Οι δήμαρχοι υποχρεούνται να επιδώσουν, με απόδειξη, 
αντίγραφο αυτής, στους εκπροσώπους του δήμου τους 
για τη Γ ενική Συνέλευση της Π.Ε.Δ. 

3. Στην πρόσκληση αναγράφεται η ημερήσια διάταξη 
η οποία κατά σειρά περιλαμβάνει απαραιτήτως τα πα¬ 
ρακάτω θέματα: α) διαπίστωση απαρτίας, β) εκλογή τρι¬ 
μελούς εφορευτικής επιτροπής, γ) εκλογή Διοικητικού 
Συμβουλίου καθώς και εκλογή εκπροσώπων της Π.Ε.Δ. 
στη Γενική Συνέλευση της Κεντρικής Ένωσης Δήμων 
Ελλάδας (Κ.Ε.Δ.Ε.), δ) εκλογή Εποπτικού Συμβουλίου. 

Η Γενική Συνέλευση βρίσκεται σε απαρτία όταν οι 
παρόντες εκπρόσωποι είναι περισσότεροι από τους 
απόντες. 

4. Ο Πρόεδρος της Γ ενικής Συνέλευσης φροντίζει για 
την εκλογή τριμελούς εφορευτικής επιτροπής από τη 
Γενική Συνέλευση, για τη διεξαγωγή της ψηφοφορίας 
εκλογής των μελών του Διοικητικού Συμβουλίου, του 
Εποπτικού Συμβουλίου και των εκπροσώπων στη Γ ενική 
Συνέλευση της Κ.Ε.Δ.Ε., καθώς και για την προετοιμα¬ 
σία διεξαγωγής των εκλογών. Τα μέλη της εφορευ¬ 
τικής επιτροπής δεν μπορούν να είναι υποψήφιοι για 
το Διοικητικό Συμβούλιο ή το Εποπτικό Συμβούλιο της 
Π.Ε.Δ., καθώς και ως εκπρόσωποι της Π.Ε.Δ. στη Γ ενική 
Συνέλευση της Κ.Ε.Δ.Ε. 

5. Η εκλογή των μελών του Διοικητικού Συμβουλίου 
γίνεται κατά συνδυασμούς ή με μεμονωμένες υποψη¬ 
φιότητες. 

Κάθε συνδυασμός και επί ποινή αποκλεισμού περι¬ 
λαμβάνει υποψήφιους ανεξαρτήτως κατηγορίας του¬ 
λάχιστον ίσους με το '/* του συνολικού αριθμού των 


μελών του Διοικητικού Συμβουλίου, παραλειπόμενου του 
κλάσματος όπου προκύπτει, με εξαίρεση τις Π.Ε.Δ. όπου 
το σύνολο των δημάρχων συμμετέχει στο Διοικητικό 
Συμβούλιο της Π.Ε.Δ όπου κάθε συνδυασμός περιλαμ¬ 
βάνει υποψήφιους ίσους με τουλάχιστον το 1/3 των 
εκπροσώπων των δημοτικών συμβούλων που εκλέγονται 
στο Διοικητικό Συμβούλιο της Π.Ε.Δ. 

Ο αριθμός των υποψηφίων δημάρχων και αντίστοιχα 
υποψηφίων δημοτικών συμβούλων, που αντιστοιχούν 
στο διοικητικό συμβούλιο της Π.Ε.Δ., σύμφωνα με το 
άρθρο 5 του παρόντος, μπορεί να προσαυξάνεται στο 
σύνολο μέχρι και 30%, παραλειπομένου του κλάσματος, 
εφ’ όσον προκύπτει. Ο συνδυασμός επίσης περιλαμβά¬ 
νει υποψήφιους δημοτικούς συμβούλους για τη Γ ενική 
Συνέλευση της Κ.Ε.Δ.Ε. Υποψήφιοι δημοτικοί σύμβουλοι 
δύναται να είναι υποψήφιοι και για το Διοικητικό Συμ¬ 
βούλιο της Π.Ε.Δ. και ως εκπρόσωποι της Π.Ε.Δ. στη 
Γ ενική Συνέλευση της Κ.Ε.Δ.Ε. Κάθε συνδυασμός μπορεί 
να περιλαμβάνει μέχρι τον αριθμό εκπροσώπων της 
Π.Ε.Δ. στη Γενική Συνέλευση της Κ.Ε.Δ.Ε, σύμφωνα με 
τις ρυθμίσεις του παρόντος προσαυξημένο στο σύνολο 
μέχρι και 30%, παραλειπομένου του κλάσματος, εφ’ 
όσον προκύπτει. 

6. Ο συνδυασμός καταρτίζεται με απλή γραπτή δή¬ 
λωση την οποία υπογράφουν όλοι οι υποψήφιοι που 
τον αποτελούν και η οποία υποβάλλεται στον πρόεδρο 
της Γενικής Συνέλευσης επί ποινή αποκλεισμού από 
την ψηφοφορία, το αργότερο μέχρι την δεκάτη πέμπτη 
ώρα (15η) της προηγουμένης των εκλογών ημέρας. Στο 
επάνω μέρος της δήλωσης αναγράφεται το όνομα του 
συνδυασμού εφ’ όσον υπάρχει. Ακολούθως και με αλφα¬ 
βητική σειρά επωνύμου γράφονται τα ονοματεπώνυμα 
της κάθε κατηγορίας, δηλαδή των υποψηφίων μελών δη¬ 
μάρχων, ακολούθως των δημοτικών συμβούλων και στη 
συνέχεια των υποψηφίων εκπροσώπων της Π.Ε.Δ. στη 
Γ ενική Συνέλευση της Κ.Ε.Δ.Ε. Μεμονωμένοι υποψήφιοι 
υποβάλλουν γραπτή δήλωση με την οποία γνωστοποι¬ 
ούν την υποψηφιότητά τους. Μεμονωμένες υποψήφιό- 
τητες μπορούν να κατατεθούν και για την αντίστοιχη 
κατηγορία του Διοικητικού Συμβουλίου της Π.Ε.Δ. και 
για τη Γ ενική Συνέλευση της Κ.Ε.Δ.Ε. 

7. Με βάση τις ως άνω δηλώσεις καταρτίζονται, με 
φροντίδα των υπηρεσιών της Π.Ε.Δ., τα ψηφοδέλτια κάθε 
συνδυασμού και των μεμονωμένων υποψηφίων τα οποία 
περιλαμβάνουν τους υποψηφίους κάθε κατηγορίας με 
αλφαβητική σειρά, καθώς και όλα τα ανωτέρω στοιχεία 
που περιλαμβάνονται στις δηλώσεις υποψηφιοτήτων. Σε 
κάθε ψηφοφόρο μέλος στη Γ ενική Συνέλευση, δίνονται 
όλα τα ψηφοδέλτια. 

8. Κατα την ψηφοφορία εκφράζονται οι προτιμήσεις 
των εκλεκτόρων για το Διοικητικό Συμβούλιο ανεξαρ¬ 
τήτως της κατηγορίας αυτών, σημειώνοντας δίπλα στο 
ονοματεπώνυμο σταυρό, μέχρι του συνολικού αριθμού 
των εκλεγομένων μελών. 

9. Για τον καθορισμό των εδρών που αναλογούν σε 
κάθε συνδυασμό, διαιρείται ο αριθμός των έγκυρων ψη¬ 
φοδελτίων με τον αριθμό των εδρών του Διοικητικού 
Συμβουλίου της Π.Ε.Δ. και ο πλησιέστερος προς το πη¬ 
λίκο ακέραιος αριθμός αποτελεί το εκλογικό μέτρο. Αν 
το πηλίκο είναι ακριβώς το μισό της μονάδας στρογγυ- 
λοποιείται στην αμέσως μεγαλύτερη ακέραιη μονάδα. 

Στη συνέχεια διαιρείται ο αριθμός των έγκυρων ψη¬ 
φοδελτίων κάθε συνδυασμού με το εκλογικό μέτρο και 

κάθε συνδυασμός λαμβάνει τόσες έδρες όσο είναι το 
ακέραιο πηλίκο αυτής της διαίρεσης. Μεμονωμένοι υπο¬ 
ψήφιοι εκλέγονται εφόσον λάβουν έγκυρα ψηφοδέλτια 
σε αριθμό τουλάχιστον ίσο με το εκλογικό μέτρο. 

Για την ανάδειξη από κάθε συνδυασμό των επιτυ- 
χόντων συμβούλων της αντίστοιχης κατηγορίας του 
Διοικητικού Συμβουλίου της ΠΕΔ, ακολουθούνται, κατά 
περίπτωση, τα παρακάτω: 

α) Εάν για την ανάδειξη των μελών του Διοικητικού 
Συμβουλίου της ΠΕΔ έχει υποβληθεί υποψηφιότητα 
από ένα μόνο συνδυασμό, τις έδρες καταλαμβάνουν 
οι πρώτοι σε σταυρούς προτίμησης σύμβουλοι, από 
κάθε κατηγορία, μέχρι να καλυφθεί ο προβλεπόμενος 
σε κάθε ΠΕΔ συνολικός αριθμός των μελών του Διοι¬ 
κητικού Συμβουλίου. 

β) Εάν θέτουν υποψηφιότητα ένας συνδυασμός και 
ένας μεμονωμένος υποψήφιος, πρώτα καταλαμβάνει τη 
θέση της κατηγορίας του ο μεμονωμένος υποψήφιος 
και ακολούθως τις θέσεις του Διοικητικού Συμβουλίου, 
που απέμειναν, οι σύμβουλοι του συνδυασμού. 

γ) Εάν έχουν κατατεθεί υποψηφιότητες από πολλούς 
συνδυασμούς, πρώτα εκλέγονται οι σύμβουλοι του συν¬ 
δυασμού που έλαβε τις λιγότερες ψήφους. Εάν ο αριθ¬ 
μός των εδρών που αναλογεί σε αυτόν είναι άρτιος, 
τότε εκλέγεται ίσος αριθμός συμβούλων από κάθε κα¬ 
τηγορία μελών στο Διοικητικό Συμβούλιο της ΠΕΔ. Αν ο 
αριθμός είναι περιττός εκλέγεται ίσος αριθμός από την 
κάθε κατηγορία και ένας επιπλέον από την κατηγορία 
των δημοτικών συμβούλων. Ακολούθως γίνεται κατανο¬ 
μή στον προηγούμενο κατά σειρά συδυασμό πριν από 
εκείνον που έλαβε τις λιγότερες ψήφους. Εάν ο αριθμός 
των εδρών που του αναλογούν είναι άρτιος εκλέγει ίσο 
αριθμό υποψηφίων από κάθε κατηγορία. Αν ο αριθμός 
είναι περιττός εκλέγει έναν επιπλέον από την κατηγορία 
των δημάρχων. Το ίδιο ακολουθείται εναλλάξ και για 
τους προηγούμενους μέχρι τον πρώτο συνδυασμό. Ο 
πρώτος τελικά συνδυασμός και σύμφωνα με τις έδρες 
που του αναλογούν καταλαμβάνει τις έδρες που απέ- 
μειναν από κάθε κατηγορία, μέχρι της συμπληρώσεως 
του Διοικητικού Συμβουλίου της ΠΕΔ. 

δ) Εάν υπάρχουν πολλοί συνδυασμοί και πολλοί με¬ 
μονωμένοι υποψήφιοι, πρώτα καταλαμβάνουν τις έδρες 
της αντίστοιχης κατηγορίας τους οι μεμονωμένοι υπο¬ 
ψήφιοι και ακολούθως εφαρμόζεται η διαδικασία της 
προηγούμενης περίπτωσης γ. 

ε) Εάν έχουν κατατεθεί μόνο μεμονωμένες υποψηφι¬ 
ότητες, οι επιτυχόντες καταλαμβάνουν τις έδρες χωρίς 
να ισχύουν οι διατάξεις της παραγράφου 1 του άρ¬ 
θρου 5 του παρόντος, που ορίζουν τον ακριβή αριθμό 
εκπροσώπων της κατηγορίας των δημάρχων και της 
κατηγορίας των υποψηφίων δημοτικών συμβούλων. Εάν 
δεν καλύπτεται το εκλογικό μέτρο με αποτέλεσμα να 
παραμένουν κενές έδρες, οι εκλογές στην ΠΕΔ επανα¬ 
λαμβάνονται με νέες υποψηφιότητες είτε συνδυασμών 
είτε μεμονωμένων υποψηφίων. 

13. Αν για οποιοδήποτε άλλο λόγο ο αριθμός των 
εκλεγομένων ανά κατηγορία μελών του Διοικητικού 
Συμβουλίου είναι μικρότερος του προβλεπόμενου στο 
άρθρο 5 του παρόντος, τότε αυξάνει αντίστοιχα ο αριθ¬ 
μός των εκλεγομένων της άλλης κατηγορίας κατά τον 
αριθμό των μελών που ελλείπει. 


Άρθρο 11 

Εκλογή Εποπτικού Συμβουλίου 

1. Ταυτόχρονα με την εκλογή του Διοικητικού Συμβου¬ 
λίου αλλά με ξεχωριστή διαδικασία εκλέγονται από τη 
Γ ενική Συνέλευση τα μέλη του Εποπτικού Συμβουλίου. 
Για την εκλογή των μελών του Εποπτικού Συμβουλίου 
καταρτίζεται ενιαίο ψηφοδέλτιο, το οποίο περιλαμβά¬ 
νει τους υποψήφιους. Στο ψηφοδέλτιο αναγράφονται 
στο επάνω μέρος «Για το Εποπτικό Συμβούλιο», και από 
κάτω τα ονοματεπώνυμα των υποψηφίων με αλφαβη¬ 
τική σειρά. 

2. Οι εκπρόσωποι μπορούν να εκφράσουν την προ¬ 
τίμησή τους με σταυρό προτίμησης που σημειώνεται 
δίπλα στο ονοματεπώνυμο κάθε υποψήφιου. Για τα πε¬ 
νταμελή Εποπτικά Συμβούλια σημειώνονται μέχρι τρεις 
σταυροί προτίμησης ενώ για τα τριμελή μέχρι μέχρι 
δύο. Τα εκλεγέντα μέλη του Εποπτικού Συμβουλίου κα¬ 
τατάσσονται με τη σειρά της εκλογής τους, σύμφωνα 
με τον αριθμό των σταυρών προτίμησης που έχουν 
λάβει, προηγουμένου του πλειοψηφήσαντος και αν δεν 
υπάρχουν σταυροί, με αλφαβητική σειρά. Σε περίπτωση 
ισοψηφίας ενεργείται δημόσια κλήρωση από την εφο¬ 
ρευτική επιτροπή. 

3. Οι τρεις ή αναλόγως οι πέντε πρώτοι σε σταυ¬ 
ρούς προτίμησης συγκροτούν το Εποπτικό Συμβούλιο 
της Π.Ε.Δ. Οι υπόλοιποι, κατά σειρά της εκλογής, είναι 
αναπληρωματικά μέλη και καταλαμβάνουν τις θέσεις 
των τακτικών μελών που μένουν κενές για οποιοδήποτε 
λόγο. 

Άρθρο 12 

Τοπικά παραρτήματα των Π.Ε.Δ. 

1. Στις Περιφερειακές Ενώσεις Δήμων μπορούν με 
απόφαση του Διοικητικού Συμβουλίου της Π.Ε.Δ. να συ- 
σταθούν Τοπικά Παραρτήματα ΠΕΔ ανά νομό, τα οποία 
αποτελούνται από τρία μέλη του Διοικητικού Συμβου¬ 
λίου τα οποία ορίζονται με απόφαση του Διοικητικού 
Συμβουλίου της Π.Ε.Δ. που λαμβάνεται με απόλυτη πλει- 
οψηφία του συνόλου των μελών. Με την ίδια απόφαση 
ένα εκ των μελών του Τοπικού Παραρτήματος ΠΕΔ 
ορίζεται ως Πρόεδρός του. 

2. Τα Τοπικά Παραρτήματα ΠΕΔ λειτουργούν στα 
πλαίσια αποφάσεων του Διοικητικού Συμβουλίου της 
Π.Ε.Δ. και της Γ ενικής Συνέλευσης αυτής και μεριμνούν 
για την επίτευξη του σκοπού της Π.Ε.Δ. σε επίπεδο 
νομού, καθώς και για την καλύτερη συνεργασία των 
μελών της. 

3. Το Διοικητικό Συμβούλιο της Π.Ε.Δ. με αποφάσή του 
που λαμβάνεται με απόλυτη πλειοψηφία των μελών του 
αποφασίζει για την μεταβίβαση αρμοδιοτήτων του στα 
Τοπικά Παραρτήματα ΠΕΔ, για τον τρόπο λειτουργίας 
τους, καθώς και για κάθε ζήτημα που αφορά την οικο¬ 
νομική τους διαχείριση. 

4. Ειδικά για την Π.Ε.Δ. Νοτίου Αιγαίου συνιστώνται 
ανά νομό επταμελή Τοπικά Παραρτήματα ΠΕΔ τα οποία 
αποτελούνται από μέλη του Διοικητικού Συμβουλίου τα 
οποία ορίζονται με απόφαση του Διοικητικού Συμβου¬ 
λίου της Π.Ε.Δ. που λαμβάνεται με απόλυτη πλειοψη¬ 
φία του συνόλου των μελών. Με την ίδια απόφαση ένα 
εκ των μελών του Τοπικού Παραρτήματος ορίζεται ως 
Πρόεδρός του. 

Άρθρο 13 

Εκλογή Προέδρου, Αντιπροέδρου, Γραμματέα 
και Εκτελεστικής Επιτροπής Π.Ε.Δ. 

1. Το Διοικητικά Συμβούλια των Π.Ε.Δ. συγκροτούνται 
σε σώμα το αργότερο σε 10 μέρες από την εκλογή 
τους μετά από πρόσκληση του συμβούλου του πρώτου 
σε ψήφους συνδυασμού, που συγκέντρωσε τις περισ¬ 
σότερες ψήφους ή σε περίπτωση ισοψηφίας εκείνου 
που προέρχεται από μεγαλύτερο πληθυσμιακά δήμο. 
Αν αυτό δεν καταστεί δυνατόν την πρόσκληση απο¬ 
στέλλει ο επόμενος κατά σειρά εκλογής σύμβουλος 
του πρώτου σε ψήφους συνδυασμού. Στη συνεδρίαση 
προεδρεύει ο σύμβουλος που συγκάλεσε το Διοικητικό 
Συμβούλιο. 

2. Μοναδικό θέμα της πρώτης συνεδρίασης του Δι¬ 
οικητικού Συμβουλίου είναι η εκλογή Προέδρου, Αντι¬ 
προέδρου και Γραμματέα και μελών της Εκτελεστικής 
Επιτροπής της Π.Ε.Δ. 

3. Πρόεδρος του Διοικητικού Συμβουλίου της Π.Ε.Δ. 
εκλέγεται, με μυστική ψηφοφορία, το μέλος του Διοι¬ 
κητικού Συμβουλίου που κατά την πρώτη ψηφοφορία 
συγκεντρώνει τουλάχιστον το 50% συν 1 των παρό¬ 
ντων μελών του Διοικητικού Συμβουλίου της Π.Ε.Δ. Αν 
δεν επιτευχθεί η εκλογή ύστερα από δύο διαδοχικές 
ψηφοφορίες, στην τρίτη ψηφοφορία εκλέγεται όποιος 
εκ των υποψηφίων συγκεντρώσει τις περισσότερες 
ψήφους. 

4. Σε περίπτωση ισοψηφίας, πρόεδρος εκλέγεται ο 
υποψήφιος του συνδυασμού που έλαβε τις περισσότε¬ 
ρες ψήφους κατά τη διαδικασία εκλογής του Διοικη¬ 
τικού Συμβουλίου της Π.Ε.Δ. Σε περίπτωση, ισοψηφίας 
συνδυασμών διενεργείται δημόσια κλήρωση. 

5. Ο Αντιπρόεδρος και ο Γραμματέας εκλέγονται δια¬ 
δοχικά στην ίδια συνεδρίαση σύμφωνα με τη διαδικασία 
εκλογής του Προέδρου της Π.Ε.Δ. 

6. Τα δύο μέλη της Εκτελεστικής Επιτροπής εκλέγο¬ 
νται στην ίδια συνεδρίαση μετά την εκλογή του προε¬ 
δρείου, μεταξύ των μελών του Διοικητικού Συμβουλίου 
εφαρμοζομένης αναλόγως της διαδικασίας εκλογής του 
Προέδρου. 

Άρθρο 14 

Εκλογή Προέδρου και Αντιπροέδρου 
Εποπτικού Συμβουλίου 

1. Μέσα σε δέκα (10) ημέρες από την εκλογή του το 
Εποπτικό Συμβούλιο της Π.Ε.Δ. συνέρχεται ύστερα 
από πρόσκληση και υπό την προεδρία του συμβού¬ 
λου που έχει εκλεγεί με τις περισσότερες ψήφους 
και σε περίπτωση ισοψηφίας εκείνου που κληρώθηκε 
πρώτος. 

2. Το Εποπτικό Συμβούλιο εκλέγει, χωριστά και με 
μυστική ψηφοφορία, πρώτα τον Πρόεδρο και ύστερα 
τον Αντιπρόεδρο. Εκλέγεται όποιος συγκεντρώσει την 
απόλυτη πλειοψηφία των παρόντων. 

3. Αν ύστερα από δύο διαδοχικές ψηφοφορίες δεν 
συγκεντρωθεί η απαιτούμενη πλειοψηφία, εκλέγεται 
όποιος συγκεντρώσει, στην τρίτη ψηφοφορία, τη σχετι¬ 
κή πλειοψηφία των παρόντων. Αν στην τρίτη ψηφοφορία 
σημιεώθεί ισοψηφία διενεργείται κλήρωση. 


ΚΕΦΑΛΑΙΟ Δ 

ΛΕΙΤΟΥΡΓΙΑ - ΑΡΜΟΔΙΟΤΗΤΕΣ ΟΡΓΑΝΩΝ 
ΤΗΣ Π.Ε.Δ. 

Αρθρο 15 

Γενική Συνέλευση - συνέδρια, λειτουργία, 
αρμοδιότητες 

1. Η Γ ενική Συνέλευση συγκαλείται κάθε χρόνο με από¬ 
φαση του Διοικητικού Συμβουλίου της Π.Ε.Δ. σε ετήσιο 
τακτικό συνέδριο. 

2. Η Γ ενική Συνέλευση συγκαλείται και εκτάκτως, όταν 
συντρέχουν προς τούτο λόγοι, με απόφαση του Διοι¬ 
κητικού Συμβουλίου που λαμβάνεται με την απόλυτη 
πλειοψηφία του συνόλου των μελών αυτού. 

3. Η Γ ενική Συνέλευση συγκαλείται επίσης με απόφαση 
του Διοικητικού Συμβουλίου ύστερα από αίτηση που 
υπογράφεται από το ένα τέταρτο (1/4) του συνόλου των 
μελών της. Στην αίτηση αναγράφονται και οι λόγοι της 
σύγκλησης. Το Διοικητικό Συμβούλιο είναι υποχρεωμένο 
να συγκαλέσει τη Γ ενική Συνέλευση μέσα σε δέκα πέντε 
(15) ημέρες από την υποβολή της αίτησης. 

4. Η Γενική Συνέλευση βρίσκεται σε απαρτία όταν 
οι παρόντες εκπρόσωποι είναι περισσότεροι από τους 
απόντες. Στην περίπτωση που δεν επιτυγχάνεται απαρ¬ 
τία η Γ ενική Συνέλευση επαναλαμβάνεται ύστερα από 
απόφαση του Διοικητικού Συμβουλίου το αργότερο 
μέσα σε δέκα (10) ημέρες, σε χρόνο και τόπο που κα¬ 
θορίζεται με την ίδια απόφαση. Στην περίπτωση αυτή η 
Γ ενική Συνέλευση έχει απαρτία εφόσον είναι παρόντες 
τουλάχιστον το τριάντα τοις εκατό (30%) των νομίμων 
εκπροσώπων. 

5. Προεδρείο στη Γενική Συνέλευση της Π.Ε.Δ. είναι 
το Διοικητικό Συμβούλιο αυτής. 

6. Τα πλήρη πρακτικά της Γενικής Συνέλευσης τη¬ 
ρούνται με φροντίδα και ευθύνη του Γραμματέα της 

Π.Ε.Δ. 

7. Η Γ ενική Συνέλευση εγκρίνει τον κανονισμό λειτουρ¬ 
γίας της, τον οποίο συντάσσει το Διοικητικό Συμβούλιο. 
Για την έγκριση απαιτείται η απόλυτη πλειοψηφία του 
συνόλου των μελών της. Σε περίπτωση μη ύπαρξης 
της πλειοψηφίας αυτής, ο κανονισμός εγκρίνεται σε 
επόμενη Γ ενική Συνέλευση με την απόλυτη πλειοψηφία 
των παρόντων μελών. Αν δεν επιτευχθεί στη Συνέλευση 
αυτή η απόλυτη πλειοψηφία των παρόντων μελών, η 
ψηφοφορία επαναλαμβάνεται και αρκεί για την έγκριση 
του κανονισμού η σχετική πλειοψηφία των παρόντων 
μελών. 

8. Η Γ ενική Συνέλευση συζητεί και λαμβάνει αποφά¬ 
σεις για οποιοδήποτε θέμα που απασχολεί την Π.Ε.Δ. 
Οι αποφάσεις λαμβάνονται με απόλυτη πλειοψηφία 
των παρόντων μελών, εκτός εάν άλλως προβλέπεται 
στον κανονισμό λειτουργίας της Γενικής Συνέλευσης 
της οικείας Π.Ε.Δ. 

Άρθρο 16 

Διοικητικό Συμβούλιο - λειτουργία, αρμοδιότητες 

1. Το Διοικητικό Συμβούλιο συνεδριάζει τουλάχιστον 
μία φορά το μήνα, ύστερα από πρόσκληση του Πρόε¬ 
δρου, καθώς και όταν το απαιτούν οι υποθέσεις της 
Π.Ε.Δ. Στην πρόσκληση αναγράφονται τα προς συζή¬ 
τηση θέματα. Το Συμβούλιο συνεδριάζει στην έδρα της 
Π.Ε.Δ. ή σε άλλη πόλη της περιφέρειας ύστερα από 
σχετική απόφασή του. 

2. Ο Πρόεδρος υποχρεούται να συγκαλέσει το Συμβού¬ 
λιο μέσα σε επτά (7) ημέρες αφότου υποβληθεί έγγραφη 
αίτηση, υπογραφόμενη από το τριάντα τοις εκατό (30%) 
τουλάχιστον των μελών του, στην οποία αναφέρονται 
και τα θέματα που θα συζητηθούν. 

3. Το Διοικητικό Συμβούλιο έχει απαρτία εφόσον παρί- 
σταται η απόλυτη πλειοψηφία του συνόλου των μελών 
του. Αν μετά από δύο συνεχείς προσκλήσεις το Συμβού¬ 
λιο δεν συγκεντρώσει απαρτία συνεδριάζει ύστερα από 
τρίτη πρόσκληση και λαμβάνει αποφάσεις, εφόσον είναι 
παρόντα τουλάχιστον το σαράντα τοις εκατό (40%) των 
μελών του, μόνο για τα θέματα που είναι εγγραμμένα 
στην αρχική πρόσκληση,. 

4. Το Διοικητικό Συμβούλιο παίρνει τις αποφάσεις 
του με την απόλυτη πλειοψηφία των παρόντων, αν δεν 
υπάρχει άλλη διάταξη που ορίζει διαφορετικά. Σε περί¬ 
πτωση ισοψηφίας επικρατεί η ψήφος του Προέδρου. 

5. Στις συνεδριάσεις προεδρεύει ο Πρόεδρος και από- 
ντος ή κωλυομένου αυτού ο Αντιπρόεδρος. 

6. Το Διοικητικό Συμβούλιο διοικεί την Π.Ε.Δ., λαμβάνει 
όλα τα απαραίτητα μέτρα και αποφάσεις για την επί¬ 
τευξη των σκοπών της Π.Ε.Δ. και ασκεί τις ακόλουθες 
αρμοδιότητες: 

α. Ψηφίζει τον προϋπολογισμό, τον απολογισμό και 
το ετήσιο πρόγραμμα δράσης της Π.Ε.Δ. 

β. Το Διοικητικό Συμβούλιο της Π.Ε.Δ. συστήνει επι¬ 
τροπές, από μέλη και μη μέλη του, για την καλύτερη 
μελέτη και επεξεργασία των θεμάτων των Ο.Τ.Α., και 
την οργάνωση των φορέων αυτών. 

Με την ίδια απόφαση το Διοικητικό Συμβούλιο καθο¬ 
ρίζει επακριβώς τα προς μελέτη και επεξεργασία θέμα¬ 
τα, το χρόνο παραδόσεως των σχετικών πορισμάτων ή 
μελετών, τα όργανα παραλαβής αυτών, καθώς και την 
αποζημίωση των μελών της κάθε επιτροπής και της 
γραμματείας αυτής. 

Συμμετοχή μη μελών του Διοικητικού Συμβουλίου της 
Π.Ε.Δ., επιτρέπεται μόνο όταν πρόκειται για την αντιμε¬ 
τώπιση ζητημάτων που απαιτούν εξειδικευμένες γνώ¬ 
σεις, τις οποίες δε διαθέτουν τα μέλη του Διοικητικού 
Συμβουλίου της Π.Ε.Δ. 

γ. Αποφασίζει για το χρόνο και τον τόπο σύγκλησης 
των Γ ενικών Συνελεύσεων και συνεδρίων της Π.Ε.Δ. 

δ. Ορίζει τους εκπροσώπους της Π.Ε.Δ. ιδίως σε κάθε 
φύσης όργανα, συμβούλια, επιτροπές, αποστολές στην 
Ελλάδα και στο εξωτερικό. 

ε. Καθορίζει την αποζημίωση και τα έξοδα κίνησης 
ιδίως των μελών του και των άλλων επιτροπών, συμ¬ 
βουλίων, οργάνων και υπαλλήλων της Π.Ε.Δ. 

στ. Με απόφασή του που λαμβάνεται με την απόλυτη 
πλειοψηφία του συνόλου των μελών του ψηφίζει τον 
κανονισμό λειτουργίας του και τους κανονισμούς της 
Π.Ε.Δ που προβλέονται στο άρθρο 21 του παρόντος. 

ζ. Το Διοικητικό Συμβούλιο με απόφασή που λαμ- 
βάνεται με πλειοψηφία των τριών πέμπτων (3/5) του 
συνόλου των μελών του μπορεί να μεταβιβάζει στην 
Εκτελεστική Επιτροπή ή σε μέλη του αρμοδιότητές του, 
ή αρμοδιότητες του Προέδρου του, εκτός από εκείνες 
που αφορούν τον προϋπολογισμό, τον απολογισμό, το 
πρόγραμμα δράσης της Π.Ε.Δ. και τους κανονισμούς που 
προβλέονται στο άθρθο 21 του παρόντος. 

η. Με απόφασή του Διοικητικού Συμβουλίου που λαμ- 
βάνεται με απόλυτη πλειοψηφία του συνόλου των μελών 
του, μπορεί να καταργεί ή να μεταφέρει τοπικά παραρ¬ 


τήματα της Π.Ε.Δ. του άρθρου 12 του παρόντος εντός 
των ορίων της περιφέρειας. 

Άρθρο 17 

Εκτελεστική Επιτροπή - λειτουργία, αρμοδιότητες 

1. Η Εκτελεστική Επιτροπή συνεδριάζει τουλάχιστον 
μια φορά τον μήνα, ύστερα από πρόσκληση και υπό την 
προεδρία του Προέδρου, καθώς και όταν το απαιτούν 
οι υποθέσεις της Π.Ε.Δ. Στην πρόσκληση αναγράφονται 
τα προς συζήτηση θέματα. Η Εκτελεστική Επιτροπή 
συνεδριάζει στην έδρα της Π.Ε.Δ. ή σε άλλη πόλη του 
νομού ύστερα από σχετική απόφαση αυτής. 

2. Ο Πρόεδρος υποχρεούται να συγκαλέσει την Επι¬ 
τροπή μέσα σε επτά (7) ημέρες αφότου υποβληθεί έγ¬ 
γραφη αίτηση, υπογραφόμενη από δύο (2) τουλάχιστον 
μέλη της. Στην αίτηση αναφέρονται τα προς συζήτηση 
θέματα. 

3. Η Επιτροπή έχει απαρτία εφόσον τα μέλη που είναι 
παρόντα αποτελούν την απόλυτη πλειοψηφία του συ¬ 
νόλου των μελών της. Αν η Επιτροπή δεν έχει απαρτία 
συνεδριάζει ύστερα από δεύτερη πρόσκληση και παίρνει 
αποφάσεις μόνο για τα θέματα που είναι γραμμένα στην 
αρχική πρόσκληση, εφόσον είναι παρόντες ο Πρόεδρος 
και τουλάχιστον δύο (2) μέλη. Η επιτροπή παίρνει τις 
αποφάσεις με την απόλυτη πλειοψηφία των παρόντων, 
αν δεν υπάρχει άλλη διάταξη που ορίζει διαφορετικά. 
Σε περίπτωση ισοψηφίας επικρατεί η ψήφος του Προ¬ 
έδρου. 

4. Στις συνεδριάσεις προεδρεύει ο Πρόεδρος και από- 
ντος ή κωλυομένου αυτού ο Αντιπρόεδρος. 

5. Η Εκτελεστική Επιτροπή καταρτίζει τον προϋπολο¬ 
γισμό και τον απολογισμό εσόδων και εξόδων της Π.Ε.Δ. 
και συντάσσει το πρόγραμμα δράσης αυτής, τα οποία 
υποβάλλει στο Διοικητικό Συμβούλιο για έγκριση. 

6. Ασκεί όσες αρμοδιότητες της μεταβιβάζει με απο¬ 
φάσεις του το Διοικητικό Συμβούλιο. 

7. Με κανονισμό που ψηφίζεται από το Διοικητικό Συμ¬ 
βούλιο καθορίζονται οι αρμοδιότητες της Εκτελεστικής 
Επιτροπής και η λειτουργία της. 

Άρθρο 18 

Πρόεδρος της Π.Ε.Δ. - αρμοδιότητες, αναπλήρωση, 
εκλογή νέου Προέδρου 

1. Πρόεδρος της Π.Ε.Δ. είναι ο Πρόεδρος του Διοι¬ 
κητικού Συμβουλίου και της Εκτελεστικής Επιτροπής 
αυτής. 

2. Ο Πρόεδρος: 

α. Εκπροσωπεί την Π.Ε.Δ. στα δικαστήρια και σε κάθε 
δημόσια αρχή και δίνει τους όρκους που επιβάλλονται 
στην Π.Ε.Δ. 

β. Υπογράφει τις συμβάσεις που συνάπτει η Π.Ε.Δ. 

γ. Λαμβάνει κάθε μέτρο με το οποίο προωθούνται και 
προστατεύονται τα συμφέροντα της Π.Ε.Δ. 

δ. Επιλαμβάνεται θεμάτων αρμοδιότητας του Διοικη¬ 
τικού Συμβουλίου, σε περιπτώσεις άμεσου κινδύνου ή 
ζημίας των συμφερόντων της Π.Ε.Δ., τα οποία φέρει για 
επικύρωση στην αμέσως επόμενη συνεδρίαση αυτού. 

ε. Συγκαλεί σε συνεδρίαση το Διοικητικό Συμβούλιο 
και την Εκτελεστική Επιτροπή. 

στ. Καταρτίζει την ημερήσια διάταξη των συνεδριά¬ 
σεων του Διοικητικού Συμβουλίου και της Εκτελεστικής 
Επιτροπής. 

ζ. Εισηγείται τα θέματα ημερήσιας διάταξης και δι¬ 
ευθύνει τις εργασίες του Διοικητικού Συμβουλίου και 
της Εκτελεστικής Επιτροπής, λαμβάνει μέτρα για την 
τήρηση της τάξης και των κανονισμών, δίνει το λόγο 
στους ομιλητές και τον αφαιρεί. Θέτει τα θέματα σε 
ψηφοφορία και αναγγέλλει το αποτέλεσμα αυτής. Κη¬ 
ρύσσει την έναρξη και την λήξη των συνεδριάσεων. 

η. Υπογράφει μαζί με τον Γραμματέα τις αποφάσεις 
και τα πρακτικά των συνεδριάσεων των οργάνων της 
Π.Ε.Δ 

θ. Υπογράφει τα εντάλματα πληρωμής σε βάρος των 
πιστώσεων του προϋπολογισμού της Π.Ε.Δ. 

ι. Είναι προϊστάμενος των υπηρεσιών της Π.Ε.Δ. και 
τις διευθύνει. 

ια. Είναι προϊστάμενος του προσωπικού της Π.Ε.Δ. 

ιβ. Εκτελεί τις αποφάσεις των οργάνων της Π.Ε.Δ. 

3. Όταν ο Πρόεδρος απουσιάζει ή κωλύεται τα κα- 
θήκοντά του ασκεί ο Αντιπρόεδρος του Διοικητικού 
Συμβουλίου και αν αυτός απουσιάζει ή κωλύεται το 
μέλος που συγκέντρωσε τους περισσότερους σταυρούς 
προτίμησης κατά την εκλογή του. 

4. Όταν η θέση του Προέδρου μείνει κενή για οποιο- 
δήποτε λόγο, ώσπου να εκλεγεί ο νέος Πρόεδρος, τα 
καθήκοντα του Προέδρου ασκεί ο Αντιπρόεδρος του 
Διοικητικού Συμβουλίου. 

5. Αν η θέση του Προέδρου μείνει κενή για οποιοδήπο- 
τε λόγο ο νέος Πρόεδρος εκλέγεται από το Διοικητικό 
Συμβούλιο μέσα σε δεκαπέντε (15) ημέρες αφότου η 
θέση έμεινε κενή. Πριν συνέλθει το Διοικητικό Συμβούλιο 
για την εκλογή νέου Προέδρου πρέπει να συμπληρω¬ 
θεί η κενωθείσα θέση συμβούλου που κατείχε ο τέως 
Πρόεδρος. 

6. Το Διοικητικό Συμβούλιο συγκαλείται από τον Αντι¬ 
πρόεδρο αυτού για την εκλογή νέου Προέδρου, και εκλέ¬ 
γει ανάμεσα στα μέλη του τον Πρόεδρο, με μυστική 
ψηφοφορία. Εκλέγεται όποιος συγκεντρώσει την από¬ 
λυτη πλειοψηφία των παρόντων. Αν δεν επιτυγχάνεται 
αποτέλεσμα ύστερα από δύο διαδοχικές ψηφοφορίες, 
εκλέγεται όποιος λάβει στην τρίτη ψηφοφορία τη σχε¬ 
τική πλειοψηφία των παρόντων. Αν στην τρίτη ψηφο¬ 
φορία δύο ή περισσότεροι λάβουν ίσον αριθμό ψήφων, 
ενεργείται ανάμεσά τους δημόσια κλήρωση από τον 
Προεδρεύοντα. 

Άρθρο 19 

Γραμματέας του Διοικητικού Συμβουλίου - 
αρμοδιότητες 

1. Ο Γραμματέας του Διοικητικού Συμβουλίου: 

α) Φροντίζει για την τήρηση του αρχείου της Π.Ε.Δ. 
και τη σύνταξη των πρακτικών των συνεδριάσεων των 
οργάνων αυτής τα οποία και συνυπογράφει με τον 
Πρόεδρο. 

β) Παρακολουθεί την εύρυθμη λειτουργία των υπηρε¬ 
σιών της Π.Ε.Δ. και ενημερώνει σχετικά τον Πρόεδρο. 

2. Τον Γραμματέα του Διοικητικού Συμβουλίου απά¬ 
ντα ή κωλυόμενο αναπληρώνει μέλος του Διοικητικού 
Συμβουλίου που ορίζεται με απόφασή του. 

Άρθρο 20 

Εποπτικό Συμβούλιο - λειτουργία, αρμοδιότητες 

1. Το Εποπτικό Συμβούλιο συνεδριάζει τακτικά κάθε 
τρεις μήνες, καθώς και όταν οι ανάγκες της Π.Ε.Δ. το 
απαιτούν, ύστερα από πρόσκληση και υπό την προεδρία 


του Προέδρου του. Το Συμβούλιο έχει απαρτία εφόσον 
τα μέλη που είναι παρόντα αποτελούν την απόλυτη 
πλειοψηφία του συνόλου των μελών του. Επί τριμελών 
Εποπτικών Συμβουλίων απαρτία υπάρχει όταν είναι πα¬ 
ρόντα όλα τα μέλη. 

2. Οι αποφάσεις του Εποπτικού Συμβουλίου λαμβά- 
νονται με την απόλυτη πλειοψηφία του συνόλου των 
μελών του. Στις αποφάσεις καταχωρούνται υποχρεω¬ 
τικά και οι απόψεις της μειοψηφίας. 

3. Το Εποπτικό Συμβούλιο ασκεί έλεγχο στην οικο¬ 
νομική διαχείριση της Π.Ε.Δ. Κατά τη διενέργεια του 
ελέγχου ερευνά τα τηρούμενα βιβλία και τα αναγκαία 
νόμιμα δικαιολογητικά και παραστατικά στοιχεία και 
συντάσσει αιτιολογημένη έκθεση για την οικονομική 
διαχείριση. Στην έκθεση αναγράφεται υποχρεωτικά και 
η τυχόν υπάρχουσα γνώμη της μειοψηφίας. 

4. Η έκθεση του Εποπτικού Συμβουλίου αποστέλλε- 
ται στο Διοικητικό Συμβούλιο, το οποίο υποχρεούται 
αμέσως να λαμβάνει τα ενδεικνυόμενα μέτρα για την 
τακτοποίηση των τυχόν αναγραφομένων σ’ αυτήν πα¬ 
ραλείψεων ή την παροχή των απαιτούμενων τυχόν διευ¬ 
κρινίσεων προς το Εποπτικό Συμβούλιο, με τεκμηρίωση 
των απόψεών του ως προς το ορθό και νόμιμο των 
γενομένων δαπανών. 

5. Η έκθεση του Εποπτικού Συμβουλίου αποστέλλεται 
προς την ετήσια τακτική Γ ενική Συνέλευση, η οποία και 
αποφασίζει σχετικά. Αποστέλλεται επίσης και προς τον 
αντίστοιχο Γ ενικό Γ ραμματέα Αποκεντρωμένης Διοίκη¬ 
σης στο πλαίσιο της ασκούμενης εποπτείας του. 

Άρθρο 21 
Κανονισμοί 

1. Το Διοικητικό Συμβούλιο με απόφασή του η οποία 
λαμβάνεται με την απόλυτη πλειοψηφία του συνόλου 
των μελών του συντάσσει και ψηφίζει τον Οργανισμό 
Εσωτερικής υπηρεσίας και τους ακόλουθους κανονι¬ 
σμούς της Π.Ε.Δ.: 

α) Τον κανονισμό του προσωπικού. 

β) Τον κανονισμό λειτουργίας του Διοικητικού Συμ¬ 
βουλίου. 

γ) Τον κανονισμό λειτουργίας της Εκτελεστικής Επι¬ 
τροπής 

δ) Τον κανονισμό λειτουργίας του Εποπτικού Συμ¬ 
βουλίου. 

ε) Τον κανονισμό έργων και μελετών. 

2 Οι προμήθειες των Π.Ε.Δ. γίνονται σύμφωνα με 
τον Ενιαίο Κανονισμό Προμηθειών που συντάσεται και 
εγκρίνεται σύμφωνα με τις διατάξεις του άρθρου 13 του 
2503/1997, όπως κάθε φορά ισχύει. 

ΚΕΦΑΛΑΙΟ Ε' 

ΚΕΝΤΡΙΚΗ ΕΝΩΣΗ ΔΗΜΩΝ ΕΛΛΑΔΑΣ - 
ΔΙΟΙΚΗΣΗ - ΟΡΓΑΝΑ 

Άρθρο 22 

Κεντρική Ένωση Δήμων Ελλάδας 

1. Η Κ.Ε.Δ.Ε. είναι νομικό πρόσωπο ιδιωτικού δικαίου, το 
οποίο εποπτεύεται από τον Υπουργό Εσωτερικών (παρ. 
9 άρθρο 282 ν. 3852/2010, όπως τροποποιήθηκε με την 
παρ. 11 του άρθρου 58 του ν. 3966/2011). 

2/Εδρα της Κ.Ε.Δ.Ε. είναι η Αθήνα (παρ. 9 άρθρο 282 
ν. 3852/2010, όπως τροποποιήθηκε με την παρ. 11 του 
άρθρου 58 του ν. 3966/2011). 

Άρθρο 23 
Μέλη 

Στην Κ.Ε.Δ.Ε. υποχρεωτικά συμμετέχουν όλες οι Περι¬ 
φερειακές Ενώσεις Δήμων διά των αντιπροσώπων όπως 
καθορίζουν οι σχετικές διατάξεις του παρόντος. 

Άρθρο 24 
Όργανα Κ.Ε.Δ.Ε. 

Όργανα της Κ.Ε.Δ.Ε. είναι: 
α) Η Γενική Συνέλευση 
β) Το Διοικητικό Συμβούλιο 
γ) Η Εκτελεστική Επιτροπή 
δ)Ο Πρόεδρος 
ε) Το Εποπτικό Συμβούλιο 

(παρ. 9 άρθρο 282 ν. 3852/2010, όπως τροποποιήθηκε 
με την παρ. 11 του άρθρου 58 του ν. 3966/2011). 

Άρθρο 25 

Γενική Συνέλευση της Κ.Ε.Δ.Ε. 

1. Η Γ ενική Συνέλευση της Κ.Ε.Δ.Ε αποτελείται από το 
σύνολο των δημάρχων της χώρας και τους εκπροσώ¬ 
πους των Π.Ε.Δ. στη Γενική Συνέλευση της Κ.Ε.Δ.Ε. Η 
Γ ενική Συνέλευση της Κ.Ε.Δ.Ε. αποτελείται από πεντα¬ 
κόσια (500) μέλη. 

2. Μέλη της Γ ενικής Συνέλευσης της Κ.Ε.Δ.Ε. είναι: 
α) Οι δήμαρχοι όλων των δήμων της χώρας 

β) Οι εκλεγμένοι εκπρόσωποι κάθε Περιφερειακής 
Ένωσης Δήμων στη Γ ενική Συνέλευση της Κ.Ε.Δ.Ε. 

3. Για τον προσδιορισμό του αριθμού των εκπροσώ- 
πων-δημοτικών συμβούλων κάθε ΠεριφερειακήςΈνωσης 
Δήμων στη Γενική Συνέλευση της Κ.Ε.Δ.Ε. αθροίζεται 
ο συνολικός πληθυσμός της χώρας και στη συνέχεια 
διαιρείται με τον αριθμό των μελών της Γ ενικής Συνέ¬ 
λευσης αφαιρουμένου από αυτόν τον συνολικό αριθμό 
των δήμων της χώρας. Το ακέραιο πηλίκο της διαίρεσης 
αποτελεί το μέτρο. Από το πηλίκο της διαίρεσης του 
πληθυσμού κάθε ΠεριφερειακήςΈνωσης Δήμων δια του 
μέτρου προκύπτει ο αριθμός των εκπροσώπων κάθε 
Π.Ε.Δ. Οι θέσεις των εκπροσώπων της Γ ενικής Συνέλευ¬ 
σης που παραμένουν αδιάθετες προστίθενται ανά μία 
στις Περιφερειακές Ενώσεις Δήμων με τα μεγαλύτερα, 
κατά σειρά, υπόλοιπα και ώσπου να συμπληρωθεί ο 
συνολικός αριθμός των εκπροσώπων-δημοτικών συμ¬ 
βούλων κάθε Π.Ε.Δ. στη Γ ενική Συνέλευση της Κ.Ε.Δ.Ε. 

4. Μέχρι 16ης Σεπτεμβρίου του πρώτου χρόνου της 
δημοτικής περιόδου οι Γενικές Συνελεύσεις κάθε Πε¬ 
ριφερειακής Ένωσης Δήμων, κατά τη πρώτη σύγκλησή 
τους εκλέγουν τους εκπροσώπους τους στη Γ ενική Συ¬ 
νέλευση της Κ.Ε.Δ.Ε. 

5. Η εκλογή των εκπροσώπων των Π.Ε.Δ. γίνεται στο 
ίδιο ψηφοδέλτιο μαζί με την εκλογή των μελών των 
Διοικητικών Συμβουλίων των Π.Ε.Δ. με ειδική ένδειξη 
«Εκπρόσωποι στη Γενική Συνέλευση της Κ.Ε.Δ.Ε». Για 
τον προσδιορισμό των εκπροσώπων κάθε Π.Ε.Δ. στη 
Γενική Συνέλευση της Κ.Ε.Δ.Ε. εφαρμόζεται αναλογικά 
το άρθρο 9 του παρόντος. 

6. Οι εκπρόσωποι στην Κ.Ε.Δ.Ε. κατατάσσονται με τη 
σειρά εκλογής τους, σύμφωνα με τον αριθμό των σταυ¬ 
ρών προτίμησης που έχουν λάβει και αν δεν υπάρχουν 
σταυροί, με αλφαβητική σειρά. Οι υπόλοιποι υποψήφιοι 
κάθε συνδυασμού, κατά τη σειρά εκλογής τους, είναι 
αναπληρωματικοί εκπρόσωποι στην Κ.Ε.Δ.Ε. και κατα¬ 
λαμβάνουν τις θέσεις των τακτικών εκπροσώπων στην 


περίπτωση που αυτές μείνουν κενές για οποιοδήποτε 
λόγο. Η αναπλήρωση διαρκεί μέχρι το τέλος της δη¬ 
μοτικής περιόδου. 

7. Σε Π.Ε.Δ. που για οποιοδήποτε λόγο, δεν εκλεγούν 
εκπρόσωποι, για τη Γενική Συνέλευση της Κ.Ε.Δ.Ε., οι 
αντίστοιχες θέσεις παραμένουν κενές και δεν συμπλη¬ 
ρώνονται. 

8. Η θητεία των ανωτέρω διαρκεί για όλη τη δημοτική 
περίοδο και μέχρι την εκλογή των νέων εκπροσώπων. 

Άρθρο 26 

Διοικητικό Συμβούλιο Κ.Ε.Δ.Ε. 

Ι.Το Διοικητικό Συμβούλιο της Κ.Ε.Δ.Ε. αποτελείται από 
31 μέλη συμπεριλαμβανομένου και του Προέδρου αυτού. 
Εξ αυτών είκοσι (20) είναι δήμαρχοι και οι ένδεκα (11) 
είναι δημοτικοί σύμβουλοι. 

2. Η θητεία του διαρκεί καθ’ όλη τη δημοτική περίοδο 
και λήγει με την εγκατάσταση του νέου Διοικητικού 
Συμβουλίου. 

3. Ο δήμαρχος Αθηναίων μετέχει στο Διοικητικό Συμ¬ 
βούλιο της Κ.Ε.Δ.Ε. και συνυπολογίζεται στον συνολικό 
αριθμό των δημάρχων που μετέχουν στο Διοικητικό 
Συμβούλιο. 

Άρθρο 27 

Εκτελεστική Επιτροπή Κ.Ε.Δ.Ε. 

Η Εκτελεστική Επιτροπή της Κ.Ε.Δ.Ε. αποτελείται 
από ένδεκα (11) μέλη, περιλαμβανομένου και του Προ¬ 
έδρου αυτής. Μέλη της εκτελεστικής επιτροπής είναι 
ο Πρόεδρος της Κ.Ε.Δ.Ε., ο οποίος είναι και Πρόεδρός 
της, οι δύο Αντιπρόεδροι και ο Γενικός Γραμματέας. 
Τα υπόλοιπα επτά (7) μέλη της είναι μέλη του Διοικη¬ 
τικού Συμβουλίου. Η θητεία των ανωτέρω διαρκεί όλη 
τη δημοτική περίοδο. 

Άρθρο 28 

Πρόεδρος 

Ο Πρόεδρος του Διοικητικού Συμβουλίου είναι και 
πρόεδρος της Κ.Ε.Δ.Ε. και της Εκτελεστικής Επιτροπής 
και εκλέγεται από το Διοικητικό Συμβούλιο ανάμεσα στα 
μέλη του για όλη τη δημοτική περίοδο. Η θητεία του 
λήγει με την εγκατάσταση του νέου Προέδρου. 

Άρθρο 29 

Εποπτικό Συμβούλιο 

1. Το Εποπτικό Συμβούλιο αποτελείται από εφτά μέλη, 
τα οποία εκλέγονται από τη Γενική Συνέλευση της 
Κ.Ε.Δ.Ε. μεταξύ των μελών αυτής για όλη τη δημοτική 
περίοδο. 

2. Αποκλείεται στον ίδιο εκπρόσωπο η ιδιότητα του 
μέλους του Διοικητικού και του Εποπτικού Συμβουλίου. 
Επίσης, αποκλείεται στον ίδιο εκπρόσωπο η ιδιότητα 
του μέλους της Εκτελεστικής Επιτροπής και του Επο¬ 
πτικού Συμβουλίου. 

ΚΕΦΑΛΑΙΟ ΣΤ' 

ΕΚΛΟΓΗ ΟΡΓΑΝΩΝ Κ.Ε.Δ.Ε. 

Άρθρο 30 

Εκλογή Διοικητικού Συμβουλίου 

1. Τα μέλη του Διοικητικού Συμβουλίου της Κ.Ε.Δ.Ε. 
εκλέγονται από τη Γενική Συνέλευση αυτής, σε ειδική 
συνεδρίαση ύστερα από πρόσκληση και υπό την προε¬ 
δρία του δημάρχου Αθηναίων και τούτου κωλυομένου 

για οποιονδήποτε λόγο, του δημάρχου Θεσσαλονίκης, 
το αργότερο μέχρι 15 Οκτωβρίου του πρώτου χρόνου 
της δημοτικής περιόδου. Ειδικά για τη δημοτική περίοδο 
2011 - 2014, η ανωτέρω σύγκληση της Γενικής Συνέλευ¬ 
σης γίνεται εντός 30 ημερών από τη δημοσίευση του 
παρόντος. 

2. Η πρόσκληση κοινοποιείται με φροντίδα των υπη¬ 
ρεσιών της Κ.Ε.Δ.Ε. σε όλους τους δήμους και τις Πε¬ 
ριφερειακές Ενώσεις Δήμων της χώρας. Σε αυτή πε¬ 
ριλαμβάνεται ο τόπος και ο χρόνος διεξαγωγής της 
Γενικής Συνέλευσης. 

3. Η ημερήσια διάταξη περιλαμβάνει: 

α) Διαπίστωση απαρτίας 

β) Εκλογή πενταμελούς εφορευτικής επιτροπής 

γ) Εκλογή Διοικητικού και Εποπτικού Συμβουλίου. 

4. Η εκλογή των μελών του Διοικητικού Συμβουλίου 
γίνεται κατά συνδυασμούς ή κατά μεμονωμένες υποψη¬ 
φιότητες. Κάθε συνδυασμός περιλαμβάνει μέχρι τριάντα 
(30) υποψηφίους δημάρχους και μέχρι δεκαπέντε (15) 
υποψηφίους δημοτικούς συμβούλους. Κάθε συνδυασμός, 
επί ποινή αποκλεισμού από την ψηφοφορία, περιλαμβά¬ 
νει οπωσδήποτε έναν (1) τουλάχιστον δήμαρχο και έναν 
(1) τουλάχιστον υποψήφιο δημοτικό σύμβουλο. 

5. Ο συνδυασμός καταρτίζεται με γραπτή δήλωση 
την οποία υπογράφουν όλοι οι υποψήφιοι που τον απο¬ 
τελούν. Στο επάνω μέρος της δήλωσης γράφεται το 
όνομα του συνδυασμού και από κάτω αναγράφονται 
με αλφαβητική σειρά τα ονόματα των υποψηφίων κατά 
κατηγορίες. Πρώτα γράφονται οι υποψήφιοι της κατη¬ 
γορίας των δημάρχων και στη συνέχεια γράφονται οι 
υποψήφιοι της κατηγορίας των δημοτικών συμβούλων. 
Στη δήλωση του μεμονωμένου υποψηφίου αναγράφο¬ 
νται η κατηγορία στην οποία ανήκει ο υποψήφιος και 
το ονοματεπώνυμό του. Οι δηλώσεις κατατίθενται στην 
εφορευτική επιτροπή μέχρι δύο ώρες πριν την έναρξη 
της ψηφοφορίας. 

6. Με βάση τις ως άνω δηλώσεις καταρτίζονται τα 
ψηφοδέλτια κάθε συνδυασμού και των μεμονωμένων 
υποψηφίων τα οποία περιλαμβάνουν όλα τα ως άνω 
στοιχεία και τους υποψηφίους κάθε κατηγορίας με αλ¬ 
φαβητική σειρά, όπως στη δήλωση. Σε κάθε εκπρόσωπο 
στη Γ ενική Συνέλευση δίνονται όλα τα ψηφοδέλτια. 

7. Ο εκπρόσωπος που ψηφίζει, εκφράζει ανά κατηγο¬ 
ρία την προτίμησή του σε υποψήφιους για το Διοικητικό 
Συμβούλιο, σημειώνοντας δίπλα στο ονοματεπώνυμο 
σταυρό, μέχρι του αριθμού των εκλεγομένων για δη¬ 
μάρχους και αντίστοιχα μέχρι του αριθμού των εκλε- 
γομένων για δημοτικούς συμβούλους. 

8. Για τον καθορισμό των εδρών που αναλογούν σε 
κάθε συνδυασμό, διαιρείται ο αριθμός των έγκυρων ψη¬ 
φοδελτίων με τον αριθμό των εδρών του Διοικητικού 
Συμβουλίου της Κ.Ε.Δ.Ε. και ο πλησιέστερος προς το 
πηλίκον ακέραιος αριθμός αποτελεί το εκλογικό μέ¬ 
τρο. Αν το πηλίκον είναι ακριβώς το μισό της μονάδας 
στρογγυλοποιείται στην αμέσως μεγαλύτερη ακέραιη 
μονάδα. 

Ο αριθμός των έγκυρων ψηφοδελτίων κάθε συνδυα¬ 
σμού διαιρείται στη συνέχεια με το εκλογικό μέτρο και 
κάθε συνδυασμός λαμβάνει τόσες έδρες όσο είναι το 
ακέραιο πηλίκο αυτής της διαίρεσης. 

Ο μεμονωμένος υποψήφιος εκλέγεται εφόσον λάβει 
έγκυρα ψηφοδέλτια σε αριθμό τουλάχιστον ίσο με το 
εκλογικό μέτρο. 


9. Εάν οι έδρες που κατανέμονται, σύμφωνα με τα 
ανωτέρω, είναι λιγότερες από τις προς διάθεση έδρες, 
οι έδρες που απομένουν διανέμονται στους συνδυα¬ 
σμούς, που έχουν καταλάβει τουλάχιστον μία έδρα, 
ανάλογα με τα αχρησιμοποίητα υπόλοιπα που έχουν. 
Έδρα λαμβάνει ο συνδυασμός με το μεγαλύτερο αχρη- 
σιμοποίητο υπόλοιπο και αν απομένει αδιάθετη και 
άλλη έδρα, αυτή διατίθεται στον επόμενο συνδυασμό 
που έχει το μεγαλύτερο αχρησιμοποίητο υπόλοιπο. Αν 
εξαντληθούν οι δικαιούχοι συνδυασμοί και παραμένουν 
ακόμη αδιάθετες έδρες, τότε αυτές διανέμονται όλες 
στον πρώτο σε ψήφους συνδυασμό. 

Στην περίπτωση που το αχρησιμοποίητο υπόλοιπο 
πλειόνων συνδυασμών είναι ίσο, τότε ενεργείται μεταξύ 
αυτών δημόσια κλήρωση από την εφορευτική επιτροπή. 

10. Τις έδρες των συνδυασμών καταλαμβάνουν οι 
υποψήφιοι κάθε συνδυασμού που έλαβαν τους περισ¬ 
σότερους σταυρούς προτίμησης ανά κατηγορία εκλεγό¬ 
μενων συμβούλων. Σε περίπτωση ισοψηφίας ενεργείται 
κλήρωση από την εφορευτική επιτροπή. 

Οι εκλεγέντες στο Διοικητικό Συμβούλιο κατατάσσο¬ 
νται με τη σειρά της εκλογής τους, σύμφωνα με τον 
αριθμό των σταυρών προτίμησης που έχουν λάβει και 
αν δεν υπάρχουν σταυροί, με αλφαβητική σειρά. 

Οι επιλαχόντες υποψήφιοι κάθε συνδυασμού, κατά τη 
σειρά εκλογής τους, είναι αναπληρωματικά μέλη του 
Διοικητικού Συμβουλίου και καταλαμβάνουν τις θέσεις 
των τακτικών συμβούλων του ίδιου συνδυασμού που 
μένουν κενές για οποιοδήποτε λόγο. 

Τη θέση του μεμονωμένου συμβούλου που μένει κενή 
για οποιοδήποτε λόγο καταλαμβάνει ο μεμονωμένος 
υποψήφιος που δεν έχει εκλεγεί και έχει λάβει τις περισ¬ 
σότερες ψήφους από άλλους μεμονωμένους υποψήφι¬ 
ους και αν δεν υπάρχει αναπληρωματικός μεμονωμένος 
υποψήφιος τη θέση καταλαμβάνει ο πρώτος σε ψήφους 
αναπληρωματικός του πρώτου σε έδρες συνδυασμού 
της αντίστοιχης κατηγορίας. Αν δεν υπάρχει, την έδρα 
καταλαμβάνει ο πρώτος σε ψήφους αναπληρωματικός 
του δεύτερου σε ψήφους συνδυασμού της αντίστοιχης 
κατηγορίας και ούτω κάθ’ εξής. 

11. Για την ανάδειξη από κάθε συνδυασμό των επιτυχό- 
ντων συμβούλων της αντίστοιχης κατηγορίας του Διοι¬ 
κητικού Συμβουλίου της Κ.Ε.Δ.Ε., ακολουθείται η σχετική 
διαδικασία, ανάλογα με τις παρακάτω περιπτώσεις: 

α) Έάν έχει υποβληθεί υποψηφιότητα από ένα μόνο 
συνδυασμό, τις έδρες καταλαμβάνουν οι πρώτοι σε 
σταυρούς προτίμησης σύμβουλοι, από κάθε κατηγο¬ 
ρία, μέχρι να καλυφθεί ο προβλεπόμενος αριθμός των 
μελών του Διοικητικού Συμβουλίου. 

β) Εάν υποψηφιότητα έχουν καταθέσει ένας συνδυα¬ 
σμός και ένας μεμονωμένος υποψήφιος, πρώτα κατα¬ 
λαμβάνει τη θέση της κατηγορίας του ο μεμονωμένος 
υποψήφιος και ακολούθως τις θέσεις του Διοικητικού 
Συμβουλίου, που απέμειναν, οι σύμβουλοι του συνδυα¬ 
σμού. 

γ) Σε περίπτωση που υπάρχουν πολλοί συνδυασμοί, 
πρώτα εκλέγονται οι σύμβουλοι του συνδυασμού που 
έλαβε τις λιγότερες ψήφους. Εάν ο αριθμός των εδρών 
που αναλογεί σ’ αυτόν είναι άρτιος, τότε εκλέγεται ίσος 
αριθμός συμβούλων από κάθε κατηγορία μελών στο 
Διοικητικό Συμβούλιο της Κ.Ε.Δ.Ε. Αν ο αριθμός είναι 
περιττός εκλέγεται ίσος αριθμός από κάθε κατηγορία 
και ένας επί πλέον από την κατηγορία των δημοτικών 

συμβούλων. Ακολούθως γίνεται κατανομή στον επόμενο 
κατά σειρά συνδυασμό μετά από εκείνο που έλαβε τις 
λιγότερες ψήφους. Εάν ο αριθμός των εδρών που του 
αναλογούν είναι άρτιος εκλέγει ίσο αριθμό υποψηφίων 
από κάθε κατηγορία. Αν ο αριθμός είναι περιττός εκλέ¬ 
γει έναν επί πλέον από την κατηγορία των δημάρχων. 
Το ίδιο ακολουθείται εναλλάξ και για τους επόμενους 
μέχρι τον πρώτο συνδυασμό. Ο πρώτος, τελικά, συνδυ¬ 
ασμός και σύμφωνα με τις έδρες που του αναλογούν, 
καταλαμβάνει τις έδρες που απέμειναν από κάθε κατη¬ 
γορία, μέχρι της συμπληρώσεως του συνολικού αριθμού 
των μελών του διοικητικού συμβουλίου της Κ.Ε.Δ.Ε. 

δ) Σε περίπτωση που έχουν κατατεθεί υποψηφιότητες 
από πολλούς συνδυασμούς και πολλούς μεμονωμένους 
υποψήφιους πρώτα καταλαμβάνουν τις έδρες της αντί¬ 
στοιχης κατηγορίας τους οι μεμονωμένοι υποψήφιοι 
και ακολούθως εφαρμόζεται η διαδικασία της ανωτέρω 
περίπτωσης γ). 

ε) Σε περίπτωση που έχουν κατατεθεί υποψηφιότητες 
μόνο από πολλούς μεμονωμένους υποψήφιους, τότε οι 
επιτυχόντες καταλαμβάνουν τις έδρες που τους ανή¬ 
κουν, χωρίς να ισχύει η διάταξη του δεύτερου εδαφί¬ 
ου της παραγράφου 4, που ορίζει τον ακριβή αριθμό 
εκπροσώπων της κατηγορίας των δημάρχων και της 
κατηγορίας των υποψηφίων δημοτικών συμβούλων, στο 
Διοικητικό Συμβούλιο της Κ.Ε.Δ.Ε. Εάν παραμένουν κε¬ 
νές έδρες επειδή μεμονωμένοι υποψήφιοι δεν κάλυψαν 
το εκλογικό μέτρο, οι εκλογές για την ανάδειξη διοι¬ 
κητικού συμβουλίου στην Κ.Ε.Δ.Ε. επαναλαμβάνονται 
και κατατίθενται νέες υποψηφιότητες συνδυασμών ή 
μεμονωμένων υποψηφίων. 

12. Αν για οποιοδήποτε άλλο λόγο ο αριθμός των 
εκλεγομένων ανά κατηγορία μελών του Διοικητικού 
Συμβουλίου είναι μικρότερος του προβλεπόμενου στο 
άρθρο 26 του παρόντος, τότε αυξάνει αντίστοιχα ο 
αριθμός των εκλεγομένων της άλλης κατηγορίας κατά 
τον αριθμό των μελών που ελλείπει. 

Άρθρο 31 

Εκλογή Εποπτικού Συμβουλίου 

1. Ταυτόχρονα με την εκλογή του Διοικητικού Συμβου¬ 
λίου αλλά σε ξεχωριστό ψηφοδέλτιο και σε ξεχωριστό 
φάκελο εκλέγονται με τη φροντίδα της εφορευτικής 
επιτροπής, από τη Γενική Συνέλευση της Κ.Ε.Δ.Ε. τα 
μέλη του Εποπτικού Συμβουλίου. 

Για την εκλογή των μελών του Εποπτικού Συμβουλίου 
καταρτίζεται ενιαίο ψηφοδέλτιο, το οποίο περιλαμβάνει 
τους υποψήφιους. Στο ψηφοδέλτιο αναγράφονται στο επά¬ 
νω μέρος «Για το Εποπτικό Συμβούλιο» και από κάτω τα 
ονοματεπώνυμα των υποψηφίων με αλφαβητική σειρά. 

2. Οι εκπρόσωποι μπορούν να εκφράσουν την προτίμη¬ 
σή τους με σταυρό που σημειώνεται δίπλα στο ονομα¬ 
τεπώνυμο κάθε υποψήφιου. Μπορούν να εκφράσουν την 
προτίμησή τους μέχρι προς τρεις υποψήφιους. Οι εκλε- 
γέντες για το Εποπτικό Συμβούλιο κατατάσσονται με τη 
σειρά της εκλογής τους, σύμφωνα με τον αριθμό των 
σταυρών προτίμησης που έχουν λάβει, προηγουμένου 
του πλειοψηφήσαντος και αν δεν υπάρχουν σταυροί, με 
αλφαβητική σειρά. Σε περίπτωση ισοψηφίας ενεργείται 
κλήρωση από την εφορευτική επιτροπή. 

3. Οι επτά πρώτοι σε σταυρούς προτίμησης συγκρο¬ 
τούν το Εποπτικό Συμβούλιο της Κ.Ε.Δ.Ε. Οι υπόλοιποι, 
κατά σειρά της εκλογής, είναι αναπληρωματικά μέλη 


και καταλαμβάνουν τις θέσεις των τακτικών μελών που 
μένουν κενές για οποιοδήποτε λόγο. 

Άρθρο 32 

Εκλογή Προεδρείου του Διοικητικού Συμβουλίου 
και μελών Εκτελεστικής Επιτροπής Κ.Ε.Δ.Ε.. 

1. Μέσα σε δέκα (10) ημέρες από την εκλογή του το 
Διοικητικό Συμβούλιο της Κ.Ε.Δ.Ε. συνέρχεται ύστερα 
από πρόσκληση του συμβούλου του πρώτου σε ψήφους 
συνδυασμού, που έχει εκλεγεί με τις περισσότερες ψή¬ 
φους, και σε περίπτωση ισοψηφίας, εκείνου που κλη¬ 
ρώθηκε πρώτος. Αν για οποιοδήποτε λόγο ο ανωτέρω 
σύμβουλος δεν συγκαλέσει το Διοικητικό Συμβούλιο 
μέσα στην ανωτέρω προθεσμία, τούτο συγκαλείται από 
τον επόμενο σε σταυρούς προτίμησης σύμβουλο του 
ίδιου συνδυασμού. 

Στη συνεδρίαση προεδρεύει ο σύμβουλος που συγκά- 
λεσε το Συμβούλιο. 

2. Το Διοικητικό Συμβούλιο εκλέγει ανάμεσα στα 
μέλη του, χωριστά και με μυστική ψηφοφορία, πρώτα 
τον Πρόεδρο, ύστερα τον Α' Αντιπρόεδρο, μετά τον Β' 
Αντιπρόεδρο και στη συνέχεια τον Γ ενικό Γ ραμματέα. 
Εκλέγεται όποιος συγκεντρώσει την απόλυτη πλειοψη- 
φία των παρόντων. Αν δεν επιτυγχάνεται αποτέλεσμα 
ύστερα από δύο διαδοχικές ψηφοφορίες, εκλέγεται 
όποιος λάβει στην τρίτη ψηφοφορία τη σχετική πλειο- 
ψηφία των παρόντων. Αν στην τρίτη ψηφοφορία δύο ή 
περισσότεροι λάβουν ίσο αριθμό ψήφων, ο σύμβουλος 
που προεδρεύει διενεργεί ανάμεσά τους κλήρωση. 

3. Αν, για οποιοδήποτε λόγο, το Διοικητικό Συμβού¬ 
λιο δε συγκληθεί όπως ορίζει η παράγραφος 1, αυτό 
συνέρχεται χωρίς πρόσκληση, τη δεκάτη πέμπτη (15) 
ημέρα από την ημέρα που εκλέχτηκε, στις δέκα (10) 
το πρωί στα γραφεία της Κ.Ε.Δ.Ε. Αν ο σύμβουλος του 
πρώτου σε ψήφους συνδυασμού που έχει εκλεγεί με 
τις περισσότερες ψήφους απουσιάζει, προεδρεύει ο 
αμέσως επόμενος του ίδιου συνδυασμού και αν και αυ¬ 
τός απουσιάζει, προεδρεύει του Συμβουλίου ο αμέσως 
επόμενος σε ψήφους σύμβουλος του ιδίου συνδυασμού 
και ούτω καθ’ εξής. 

4. Αν δεν επιτευχθεί εκλογή για οποιοδήποτε λόγο, 
ή η συνεδρίαση ματαιωθεί, επειδή δεν σχηματίστηκε 
απαρτία, η συνεδρίαση επαναλαμβάνεται την εικοστή 
(20ή) ημέρα από την ημέρα που εκλέχθηκε το Διοικητικό 
Συμβούλιο και εφαρμόζονται αναλόγως οι διατάξεις της 
προηγούμενης παραγράφου. 

5. Στην ίδια συνεδρίαση και μετά την εκλογή του 
Προεδρείου, το Διοικητικό Συμβούλιο εκλέγει με μυστική 
ψηφοφορία, ανάμεσα στα μέλη του, τα επτά (7) μέλη της 
Εκτελεστικής Επιτροπής. Γ ια την εκλογή εφαρμόζονται 
αναλόγως οι διατάξεις των τριών τελευταίων εδαφίων 
της παραγράφου 2. 

6. Οι υποψηφιότητες για όλα τα αξιώματα του Προε¬ 
δρείου και της Εκτελεστικής Επιτροπής υποβάλλονται 
στον προεδρεύοντα σύμβουλο, πριν από την έναρξη της 
εκλογής και ψηφοφορίας για κάθε αξίωμα. 

Άρθρο 33 

Εκλογή Προεδρείου Εποπτικού Συμβουλίου Κ.Ε.Δ.Ε. 

Μέσα σε δέκα (10) ημέρες από την εκλογή του το 
Εποπτικό Συμβούλιο της Κ.Ε.Δ.Ε. συνέρχεται ύστερα από 
πρόσκληση και υπό την προεδρία του συμβούλου που 

έχει εκλεγεί με τις περισσότερες ψήφους και σε περί¬ 
πτωση ισοψηφίας, εκείνου που κληρώθηκε πρώτος. 

Το Εποπτικό Συμβούλιο εκλέγει ανάμεσα στα μέλη 
του, χωριστά και με μυστική ψηφοφορία, τον Πρόε¬ 
δρο, τον Αντιπρόεδρο και τον Γραμματέα. Εκλέγεται 
όποιος συγκεντρώσει την απόλυτη πλειοψηφία των 
παρόντων. 

Αν δεν επιτυγχάνεται αποτέλεσμα ύστερα από δύο 
διαδοχικές ψηφοφορίες, εκλέγεται όποιος λάβει στην 
τρίτη ψηφοφορία τη σχετική πλειοψηφία των παρόντων. 
Αν στην τρίτη ψηφοφορία δύο λάβουν ίσο αριθμό ψή¬ 
φων, ενεργείται ανάμεσά τους κλήρωση. 

ΚΕΦΑΛΑΙΟ Ζ' 

ΛΕΙΤΟΥΡΓΙΑ - ΑΡΜΟΔΙΟΤΗΤΕΣ ΟΡΓΑΝΩΝ Κ.Ε.Δ.Ε. 

Άρθρο 34 

Γενική Συνέλευση - συνέδρια, λειτουργία, 
αρμοδιότητες 

1. Η Γενική Συνέλευση συγκαλείται κάθε χρόνο με 
απόφαση του Διοικητικού Συμβουλίου της Κ.Ε.Δ.Ε. σε 
ετήσιο τακτικό συνέδριο. 

2. Η Γενική Συνέλευση συγκαλείται και εκτάκτως σε 
αντίστοιχα συνέδρια, όταν συντρέχουν προς τούτο 
λόγοι, με απόφαση του Διοικητικού Συμβουλίου που 
λαμβάνεται με την απόλυτη πλειοψηφία του συνόλου 
των μελών αυτού. 

3. Η Γενική Συνέλευση συγκαλείται με απόφαση του 
Διοικητικού Συμβουλίου, ύστερα από αίτηση που υπο¬ 
γράφεται από το ένα όγδοο (1/8) του συνόλου των εκ¬ 
προσώπων των μελών της Γενικής Συνέλευσης. Στην 
αίτηση αναγράφονται και οι λόγοι της σύγκλησης. Το 
Διοικητικό Συμβούλιο είναι υποχρεωμένο να συγκαλέσει 
τη Γενική Συνέλευση μέσα σε δέκα πέντε (15) ημέρες 
από την υποβολή της αίτησης. 

4. Η Γενική Συνέλευση βρίσκεται σε απαρτία, όταν 
οι παρόντες εκπρόσωποι είναι περισσότεροι από τους 
απόντες. Στην περίπτωση που δεν επιτυγχάνεται απαρ¬ 
τία, η Γ ενική Συνέλευση επαναλαμβάνεται ύστερα από 
απόφαση του Διοικητικού Συμβουλίου μέσα σε δέκα (10) 
ημέρες σε χρόνο και τόπο που καθορίζεται με την ίδια 
απόφαση. Στην περίπτωση αυτή η Γ ενική Συνέλευση έχει 
απαρτία, εφόσον είναι παρόντες τουλάχιστον τριάντα 
τις εκατό (30%) των νομίμων εκπροσώπων. 

5. Προεδρείο στη Γ ενική Συνέλευση της Κ.Ε.Δ.Ε. είναι 
το Διοικητικό Συμβούλιο αυτής. 

6. Τα πλήρη πρακτικά της Γ ενικής Συνέλευσης τηρού¬ 
νται με φροντίδα και ευθύνη του Γενικού Γραμματέα 
της Κ.Ε.Δ.Ε. 

7. Η Γ ενική Συνέλευση εγκρίνει τον κανονισμό λειτουρ¬ 
γίας της, τον οποίο συντάσσει το Διοικητικό Συμβούλιο. 
Για την έγκριση απαιτείται η απόλυτη πλειοψηφία του 
συνόλου των μελών της. Σε περίπτωση μη ύπαρξης 
της πλειοψηφίας αυτής, ο κανονισμός εγκρίνεται σε 
επόμενη Γενική Συνέλευση με την απόλυτη πλειοψηφία 
των παρόντων μελών. Αν δεν επιτευχθεί στη Συνέλευση 
αυτή η απόλυτη πλειοψηφία των παρόντων μελών, η 
ψηφοφορία επαναλαμβάνεται. 

8. Η Γ ενική Συνέλευση συζητεί και λαμβάνει αποφάσεις 
για οποιοδήποτε θέμα απασχολεί την Κ.Ε.Δ.Ε. 

Οι αποφάσεις λαμβάνονται με απόλυτη πλειοψηφία 
των παρόντων. 


Αρθρο 35 

Διοικητικό Συμβούλιο - λειτουργία, αρμοδιότητες 

1. Το Διοικητικό Συμβούλιο συνεδριάζει τουλάχιστον 
μία φορά το μήνα, ύστερα από πρόσκληση του Προ¬ 
έδρου, καθώς και όταν το απαιτούν οι υποθέσεις της 
Κ.Ε.Δ.Ε. 

Στην πρόσκληση αναγράφονται τα προς συζήτηση 
θέματα. 

Το Συμβούλιο συνεδριάζει στην έδρα της Κ.Ε.Δ.Ε. ή 
σε άλλη πόλη της χώρας ύστερα από σχετική απόφασή 
του. 

2. Ο Πρόεδρος υποχρεούται να συγκαλέσει το Συμβού¬ 
λιο μέσα σε επτά (7) ημέρες, αφότου υποβληθεί έγγρα¬ 
φη αίτηση, υπογραφόμενη από εννέα (9) τουλάχιστον 
μέλη του, στην οποία αναφέρονται και τα θέματα που 
θα συζητηθούν. 

3. Το Συμβούλιο έχει απαρτία, εφόσον τα μέλη που 
είναι παρόντα αποτελούν την απόλυτη πλειοψηφία του 
συνόλου των μελών του. Αν μετά από δύο συνεχείς προ¬ 
σκλήσεις το Συμβούλιο δεν έχει απαρτία, συνεδριάζει 
ύστερα από τρίτη πρόσκληση και παίρνει αποφάσεις 
μόνο για τα θέματα που είναι γραμμένα στην αρχική 
πρόσκληση, εφόσον είναι παρόντα τουλάχιστον το 30% 
των μελών του. 

4. Το Συμβούλιο παίρνει τις αποφάσεις του με την 
απόλυτη πλειοψηφία των παρόντων, αν δεν υπάρχει 
διάταξη που ορίζει διαφορετικά. Σε περίπτωση ισοψη- 
φίας, επικρατεί η ψήφος του Προέδρου. 

5. Στις συνεδριάσεις προεδρεύει ο Πρόεδρος και από- 
ντος ή κωλυομένου αυτού ο Α' Αντιπρόεδρος και τούτου 
απόντος ή κωλυομένου ο Β' Αντιπρόεδρος. 

6. Το Διοικητικό Συμβούλιο διοικεί την Κ.Ε.Δ.Ε. Λαμ¬ 
βάνει δε όλα τα απαραίτητα μέτρα και αποφάσεις για 
την επίτευξη των σκοπών της Κ.Ε.Δ.Ε. 

7. Ψηφίζει τον προϋπολογισμό, τον απολογισμό και 
το ετήσιο πρόγραμμα δράσης της Κ.Ε.Δ.Ε., τα οποία 
συντάσσονται από την Εκτελεστική Επιτροπή. 

Το Διοικητικό Συμβούλιο της Κ.Ε.Δ.Ε. συστήνει επι¬ 
τροπές, από μέλη και μη μέλη του, για την καλύτερη 
μελέτη και επεξεργασία των θεμάτων των Ο.Τ.Α., την 
οργάνωση των φορέων αυτών και την τοπική ανάπτυξη. 
Με την ίδια απόφαση το Διοικητικό Συμβούλιο καθορίζει 
επακριβώς τα προς μελέτη και επεξεργασία θέματα, 
τον χρόνο παραδόσεως των σχετικών πορισμάτων ή 
μελετών, τα όργανα παραλαβής αυτών καθώς και την 
αποζημίωση των μελών της κάθε επιτροπής και της 
γραμματείας αυτής. 

8. Αποφασίζει για τον χρόνο και τον τόπο σύγκλησης 
των Γ ενικών Συνελεύσεων και συνεδρίων της Κ.Ε.Δ.Ε. 

9. Ορίζει τους εκπροσώπους της Κ.Ε.Δ.Ε. ιδίως σε κάθε 
φύσης όργανα, συμβούλια, επιτροπές, αποστολές στην 
Ελλάδα και στο εξωτερικό. 

10. Καθορίζει την αποζημίωση και τα έξοδα κίνησης 
ιδίως των μελών του, των μελών της Εκτελεστικής Επι¬ 
τροπής και των άλλων επιτροπών, συμβουλίων, οργάνων 
και υπαλλήλων της Κ.Ε.Δ.Ε. 

11. Με απόφασή του που λαμβάνεται με την απόλυτη 
πλειοψηφία του συνόλου των μελών του ψηφίζει τον 
κανονισμό λειτουργίας του και όλους τους κανονισμούς 
της Κ.Ε.Δ.Ε. 

12. Με απόφασή του που λαμβάνεται με πλειοψηφία 
των τριών πέμπτων (3/5) του συνόλου των μελών του, 
μπορεί να μεταβιβάζει στην Εκτελεστική Επιτροπή ή 

σε μέλη του αρμοδιότητες του, εκτός από εκείνες που 
αφορούν τον προϋπολογισμό, τον απολογισμό, το πρό¬ 
γραμμα δράσης της Κ.Ε.Δ.Ε. και τους κανονισμούς που 
προβλέπονται στο άρθρο 40 του παρόντος. 

Άρθρο 36 

Εκτελεστική Επιτροπή - λειτουργία, αρμοδιότητες 

1. Η Εκτελεστική Επιτροπή συνεδριάζει τουλάχιστον 
μια φορά τον μήνα, ύστερα από πρόσκληση και υπό την 
προεδρία του Προέδρου, καθώς και όταν το απαιτούν 
οι υποθέσεις της Κ.Ε.Δ.Ε. 

Στην πρόσκληση αναγράφονται τα προς συζήτηση 
θέματα. 

Η Εκτελεστική Επιτροπή συνεδριάζει στην έδρα της 
Κ.Ε.Δ.Ε. ή σε άλλη πόλη της χώρας ύστερα από σχετική 
απόφαση αυτής. 

2. Ο Πρόεδρος υποχρεούται να συγκαλέσει την Επι¬ 
τροπή μέσα σε επτά (7) ημέρες αφότου υποβληθεί έγ¬ 
γραφη αίτηση, υπογραφόμενη από τέσσερα (4) τουλά¬ 
χιστον μέλη της. Στην αίτηση αναφέρονται τα προς 
συζήτηση θέματα. 

3. Η Επιτροπή έχει απαρτία, εφόσον τα μέλη που 
είναι παρόντα, αποτελούν την απόλυτη πλειοψηφία 
του συνόλου των μελών της. Αν η Επιτροπή δεν έχει 
απαρτία, συνεδριάζει ύστερα από δεύτερη πρόσκληση 
και λαμβάνει αποφάσεις μόνο για τα θέματα που πε¬ 
ριλαμβάνονται στην αρχική πρόσκληση, εφόσον είναι 
παρόντα τουλάχιστον τέσσερα (4) μέλη. 

Η Επιτροπή παίρνει τις αποφάσεις με την απόλυτη 
πλειοψηφία των παρόντων, αν δεν υπάρχει άλλη διά¬ 
ταξη που ορίζει διαφορετικά. Σε περίπτωση ισοψηφίας 
επικρατεί η ψήφος του Προέδρου. 

4. Στις συνεδριάσεις προεδρεύει ο Πρόεδρος και από- 
ντος ή κωλυομένου αυτού ο Α' Αντιπρόεδρος και τούτου 
απόντος ή κωλυομένου ο Β' Αντιπρόεδρος. 

5. Η Εκτελεστική Επιτροπή καταρτίζει τον προϋπολογι¬ 
σμό και τον απολογισμό εσόδων και εξόδων της Κ.Ε.Δ.Ε. 
και συντάσσει το πρόγραμμα δράσης αυτής, τα οποία 
υποβάλλει στο Διοικητικό Συμβούλιο για έγκριση. 

Ασκεί όσες αρμοδιότητες της μεταβιβάζει το Διοικη¬ 
τικό Συμβούλιο. 

Με κανονισμό που ψηφίζεται από το Διοικητικό Συμ¬ 
βούλιο καθορίζονται οι αρμοδιότητες της Εκτελεστικής 
Επιτροπής και η λειτουργία της. 

Άρθρο 37 

Πρόεδρος της Κ.Ε.Δ.Ε.- αρμοδιότητες, αναπλήρωση, 
εκλογή νέου Προέδρου 

1. Πρόεδρος της Κ.Ε.Δ.Ε. είναι ο Πρόεδρος του Διοι¬ 
κητικού Συμβουλίου και της Εκτελεστικής Επιτροπής 
αυτής. 

2. Ο Πρόεδρος ασκεί τις ακόλουθες αρμοδιότητες: 

α. Εκπροσωπεί την Κ.Ε.Δ.Ε. στα δικαστήρια και σε κάθε 

δημόσια αρχή και δίνει τους όρκους που επιβάλλονται 
στην Κ.Ε.Δ.Ε. 

β. Υπογράφει τις συμβάσεις που συνάπτει η Κ.Ε.Δ.Ε. 

γ. Λαμβάνει κάθε μέτρο με το οποίο προωθούνται και 
προστατεύονται τα συμφέροντα της Κ.Ε.Δ.Ε. 

δ. Επιλαμβάνεται θεμάτων αρμοδιότητας του Διοικη¬ 
τικού Συμβουλίου ή της Εκτελεστικής Επιτροπής, όταν 
από την καθυστέρηση δημιουργείται προφανής κίνδυνος 
ή ζημία των συμφερόντων της Κ.Ε.Δ.Ε., τα οποία φέρει 
για επικύρωση στην αμέσως επόμενη συνεδρίαση του 


Διοικητικού Συμβουλίου ή της Εκτελεστικής Επιτροπής 
ανάλογα. 

ε. Συγκαλεί σε συνεδρίαση το Διοικητικό Συμβούλιο 
και την Εκτελεστική Επιτροπή. 

στ. Καταρτίζει την ημερήσια διάταξη των συνεδριά¬ 
σεων του Διοικητικού Συμβουλίου και της Εκτελεστικής 
Επιτροπής. 

ζ. Εισηγείται τα θέματα ημερήσιας διάταξης και δι¬ 
ευθύνει τις εργασίες του Διοικητικού Συμβουλίου και 
της Εκτελεστικής Επιτροπής, λαμβάνει μέτρα για την 
τήρηση της τάξης και των κανονισμών, δίνει το λόγο 
στους ομιλητές και τον αφαιρεί. Θέτει τα θέματα σε 
ψηφοφορία και αναγγέλλει το αποτέλεσμα αυτής. Κη¬ 
ρύσσει την έναρξη και τη λήξη των συνεδριάσεων. 

η. Υπογράφει μαζί με τον Γ ενικό Γ ραμματέα τις απο¬ 
φάσεις και τα πρακτικά των συνεδριάσεων των οργάνων 
της Κ.Ε.Δ.Ε. 

θ. Υπογράφει τα εντάλματα πληρωμής σε βάρος των 
πιστώσεων του προϋπολογισμού της Κ.Ε.Δ.Ε. 

ι. Είναι προϊστάμενος των υπηρεσιών της Κ.Ε.Δ.Ε. και 
τις διευθύνει. 

ια. Είναι προϊστάμενος του προσωπικού της Κ.Ε.Δ.Ε. 

ιβ. Εκτελεί τις αποφάσεις των οργάνων της Κ.Ε.Δ.Ε. 

ιγ. Με απόφαση του Διοικητικού Συμβουλίου μπορεί 
να μεταβιβάζονται αρμοδιότητές του σε μέλη της Εκτε¬ 
λεστικής Επιτροπής της Κ.Ε.Δ.Ε 

3. Όταν ο Πρόεδρος απουσιάζει ή κωλύεται τα κα- 
θήκοντά του ασκεί ο Α' Αντιπρόεδρος του Διοικητικού 
Συμβουλίου και αν αυτός απουσιάζει ή κωλύεται τα 
ασκεί ο Β' Αντιπρόεδρος του Διοικητικού Συμβουλίου. 

4. Όταν η θέση του Προέδρου μείνει κενή για οποιο- 
δήποτε λόγο, ώσπου να εκλεγεί ο νέος Πρόεδρος, τα 
καθήκοντα του Προέδρου ασκεί ο Α' Αντιπρόεδρος του 
Διοικητικού Συμβουλίου και αν και αυτός απουσιάζει ή 
κωλύεται ή η θέση είναι κενή για οποιοδήποτε λόγο, 
τα καθήκοντα του Προέδρου ασκεί ο Β' Αντιπρόεδρος 
του Διοικητικού Συμβουλίου. 

5. Αν η θέση του Προέδρου μείνει κενή για οποιοδήπο- 
τε λόγο, ο νέος Πρόεδρος εκλέγεται από το Διοικητικό 
Συμβούλιο μέσα σε δέκα (10) ημέρες, αφότου η θέση 
έμεινε κενή. 

Πριν συνέλθει το Διοικητικό Συμβούλιο για την εκλογή 
νέου Προέδρου, πρέπει να συμπληρωθεί η κενωθείσα 
θέση συμβούλου που κατείχε ο τέως Πρόεδρος. 

6. Το Διοικητικό Συμβούλιο συγκαλείται από τον Α' 
Αντιπρόεδρο αυτού και αν αυτός απουσιάζει ή κωλύεται 
ή η θέση είναι κενή, από τον Β' Αντιπρόεδρο αυτού για 
την εκλογή νέου Προέδρου, και εκλέγει ανάμεσα στα 
μέλη του τον Πρόεδρο, με μυστική ψηφοφορία. Εκλέγε¬ 
ται όποιος συγκεντρώσει την απόλυτη πλειοψηφία των 
παρόντων. Αν δεν επιτυγχάνεται αποτέλεσμα ύστερα 
από δύο διαδοχικές ψηφοφορίες, εκλέγεται όποιος λά¬ 
βει στην τρίτη ψηφοφορία τη σχετική πλειοψηφία των 
παρόντων. Αν στην τρίτη ψηφοφορία δύο ή περισσό¬ 
τεροι λάβουν ίσο αριθμό ψήφων, ενεργείται ανάμεσά 
τους κλήρωση από τον προεδρεύοντα. 

Άρθρο 38 

Γενικός Γραμματέας του Διοικητικού Συμβουλίου - 
αρμοδιότητες 

1. Ο Γ ενικός Γ ραμματέας του Διοικητικού Συμβουλίου: 

α) Φροντίζει για την τήρηση του αρχείου της Κ.Ε.Δ.Ε. 
και τη σύνταξη των πρακτικών των συνεδριάσεων των 

οργάνων αυτής, τα οποία και συνυπογράψει με τον 
Πρόεδρο. 

β) Παρακολουθεί στο πλαίσιο των γραμματειακών κα¬ 
θηκόντων του την εύρυθμη λειτουργία των υπηρεσιών 
της Κ.Ε.Δ.Ε. και ενημερώνει σχετικά τον Πρόεδρο. 

2. Τον Γενικό Γραμματέα απάντα ή κωλυόμενο αναπλη¬ 
ρώνει μέλος της Εκτελεστικής Επιτροπής που ορίζεται 
με απόφασή της. 

Άρθρο 39 

Εποπτικό Συμβούλιο-λειτουργία, αρμοδιότητες 

1. Το Εποπτικό Συμβούλιο συνεδριάζει τακτικά κάθε 
τρεις μήνες, καθώς και όταν οι ανάγκες της Κ.Ε.Δ.Ε. το 
απαιτούν, ύστερα από πρόσκληση και υπό την προεδρία 
του Προέδρου του. 

Το Συμβούλιο έχει απαρτία, εφόσον τα μέλη που εί¬ 
ναι παρόντα αποτελούν την απόλυτη πλειοψηφία του 
συνόλου των μελών του. 

2. Οι αποφάσεις του Εποπτικού Συμβουλίου λαμβά- 
νονται με την απόλυτη πλειοψηφία του συνόλου των 
μελών του. 

Στις αποφάσεις καταχωρίζεται υποχρεωτικά και η 
γνώμη - άποψη της μειοψηφίας. 

3. Το Εποπτικό Συμβούλιο ασκεί έλεγχο στην οικονο¬ 
μική διαχείριση της Κ.Ε.Δ.Ε. 

Κατά τη διενέργεια του ελέγχου ερευνά τα τηρούμενα 
βιβλία και τα αναγκαία νόμιμα δικαιολογητικά και παρα¬ 
στατικά στοιχεία και συντάσσει αιτιολογημένη έκθεση 
για την οικονομική διαχείριση. Στην έκθεση αναγράφε¬ 
ται υποχρεωτικά και η τυχόν υπάρχουσα γνώμη-άποψη 
της μειοψηφίας. 

4. Η έκθεση του Εποπτικού Συμβουλίου αποστέλλεται 
στην Εκτελεστική Επιτροπή και στο Διοικητικό Συμ¬ 
βούλιο, το οποίο υποχρεούται αμέσως να λαμβάνει τα 
ενδεικνυόμενα μέτρα για την τακτοποίηση των τυχόν 
αναγραφομένων σ’ αυτήν παραλείψεων ή την παροχή 
των απαιτούμενων τυχόν διευκρινίσεων προς το Εποπτι¬ 
κό Συμβούλιο, με τεκμηρίωση των απόψεών του ως προς 
το ορθό και νόμιμο των γενομένων δαπανών. Η ανωτέ¬ 
ρω έκθεση αναρτάται στην ιστοσελίδα της Κ.Ε.Δ.Ε. με 
παράθεση των τυχόν απόψεων της μειοψηφίας. 

5. Η έκθεση του Εποπτικού Συμβουλίου αποστέλλεται 
στον Υπουργό Εσωτερικών, στο πλαίσιο της ασκούμενης 
εποπτείας, στην Κ.Ε.Δ.Ε. και προς την ετήσια τακτική 
Γενική Συνέλευση η οποία και αποφασίζει σχετικά. 

6. Το Εποπτικό Συμβούλιο εκφέρει τις απόψεις του 
σε ειδική έκθεση επί του απολογισμού της Κ.Ε.Δ.Ε., ο 
οποίος τίθεται υπόψη του πριν αποσταλεί στον Υπουργό 
Εσωτερικών. Η ειδική αυτή έκθεση του Εποπτικού Συμ¬ 
βουλίου συνοδεύει τον απολογισμό που αποστέλλεται 
στον Υπουργό Εσωτερικών και δημοσιεύται μαζί με τον 
απολογισμό της Κ.Ε.Δ.Ε. στην ιστοσελίδα της. 

Άρθρο 40 
Κανονισμοί 

1. Το Διοικητικό Συμβούλιο με απόφασή του, η οποία 
λαμβάνεται με την απόλυτη πλειοψηφία του συνόλου 
των μελών, συντάσσει και ψηφίζει τον Οργανισμό Εσω¬ 
τερικής Υπηρεσίας και τους ακόλουθους κανονισμούς 
της Κ.Ε.Δ.Ε ■ 

α) Τον κανονισμό του προσωπικού. 

β) Τον κανονισμό λειτουργίας του Διοικητικού Συμ¬ 
βουλίου. 


γ) Τον κανονισμό λειτουργίας και ορισμό αρμοδιοτή¬ 
των της Εκτελεστικής Επιτροπής. 

δ) Τον κανονισμό λειτουργίας του Εποπτικού Συμ¬ 
βουλίου. 

ε) Τον κανονισμό έργων, εργασιών και μελετών. 

2 Οι προμήθειες της ΚΕΔΕ γίνονται σύμφωνα με τον 
Ενιαίο Κανονισμό Προμηθειών που συντάσσεται και 
εγκρίνεται σύμφωνα με τις διατάξεις του άρθρου 13 
του ν. 2503/1997, όπως κάθε φορά ισχύει. 

Ο Οργανισμός Εσωτερικής Υπηρεσίας και ο κανο¬ 
νισμός προσωπικού της Κ.Ε.Δ.Ε. εγκρίνονται από τον 
Υπουργό Εσωτερικών και δημοσιεύονται στην Εφημε¬ 
ρίδα της Κυβερνήσεως. 

Άρθρο 41 

Ανάκληση μελών οργάνων και οργάνων 

1. Η ιδιότητα των μελών των οργάνων της Π.Ε.Δ. και 
της Κ.Ε.Δ.Ε. μπορεί να ανακληθεί, μόνο σε περιπτώ¬ 
σεις που αυτά ενεργούν με τρόπο που αντιβαίνει στους 
σκοπούς και στα καθήκοντα για τα οποία εκλέχτηκαν, 
από τα όργανα από τα οποία εκλέχτηκαν μετά από 
αιτιολογημένη αίτηση μομφής, την οποία υπογράφουν 
τουλάχιστον τα τρία πέμπτα (3/5) των μελών του ορ¬ 
γάνου που μετέχουν και με απόφαση τουλάχιστον των 
τριών πέμπτων (3/5) του αριθμού των μελών του οργά¬ 
νου που τα εξέλεξε. 

Άρθρο 42 

Ενίσχυση Διαφάνειας -Ένταξη στο πρόγραμμα 

Διαύγεια 

Η Κ.Ε.Δ.Ε και οι Π.Ε.Δ. υπάγονται στις διατάξεις του 
ν.3861/2010 (Α' 112). Η ημερομηνία ένταξής τους στις 
ρυθμίσεις του ανωτέρω νόμου αρχίζει από την ανάδειξη 
των οργάνων τους. 

Άρθρο 43 

Οικονομικό έτος - προϋπολογισμός - απολογισμός 

1. Το οικονομικό έτος της Κ.Ε.Δ.Ε. αρχίζει την 1η Ια¬ 
νουάριου και λήγει την 31η Δεκεμβρίου του ίδιου ημε¬ 
ρολογιακού έτους. 

2. Η Εκτελεστική Επιτροπή οφείλει, ένα μήνα τουλά¬ 
χιστον πριν την έναρξη εσόδων και εξόδων της Κ.Ε.Δ.Ε. 
και τρεις μήνες μετά τη λήξη του οικονομικού έτους, 
να συντάσσει τον ετήσιο απολογισμό διαχειρίσεως της 

Κ.Ε.Δ.Ε. 

3. Ο προϋπολογισμός και ο απολογισμός της Κ.Ε.Δ.Ε. 
εγκρίνονται από το Διοικητικό Συμβούλιο αυτής. 

4. Ο προϋπολογισμός συνοδεύεται απαραιτήτως από 
αιτιολογική έκθεση στην οποία αιτιολογούνται πλήρως 
τα έσοδα και οι πηγές τους καθώς και οι εγγεγραμμέ¬ 
νες δαπάνες. 

Ο προϋπολογισμός αποστέλλεται, μαζί με την αιτι- 
ολογική έκθεση, στον Υπουργό Εσωτερικών, ο οποίος 
ασκεί έλεγχο νομιμότητας σ’ αυτόν. Αν διαπιστώσει 
οποιαδήποτε παράλειψη ή αν δεν είναι ισοσκελισμένος 
ο προϋπολογισμός, καλεί το Διοικητικό Συμβούλιο να 
τον αναμορφώσει αναλόγως. 

5. Ο απολογισμός, μετά την έγκρισή του από το Διοι¬ 
κητικό Συμβούλιο, τίθεται υπόψη του Εποπτικού Συμβου¬ 
λίου, το οποίο εκφέρει τις απόψεις του σε ειδική έκθεση 
επί του απολογισμού. Ο απολογισμός αποστέλλεται 
στον Υπουργό Εσωτερικών, μαζί με την εγκριτική από- 

φάση του Διοικητικού Συμβουλίου και την ειδική έκθε¬ 
ση του Εποπτικού Συμβουλίου επ’ αυτού. Ο Υπουργός 
Εσωτερικών ασκεί τον τελικό έλεγχο και αποφαίνεται 
επ’ αυτού. 

Άρθρο 44 

Καταργούμενες διατάξεις 

Το π.δ.. 48/1999 (Α' 51), όπως ισχύει, καθώς και κάθε 
άλλη διάταξη με την οποία ρυθμίζονται διαφορετικά τα 
θέματα του παρόντος, καταργούνται. 

ΚΕΦΑΛΑΙΟ Η' 

ΜΕΤΑΒΑΤΙΚΕΣ ΔΙΑΤΑΞΕΙΣ - ΕΝΑΡΞΗ ΙΣΧΥΟΣ 
Αρθρο 45 

1. Με την ανάδειξη των οργάνων διοίκησης των Π.Ε.Δ., 
τις Τοπικές Ενώσεις Δήμων και Κοινοτήτων (Τ.Ε.Δ.Κ.) 
κάθε νομού διαδέχεται η αντίστοιχη Π.Ε.Δ. και η οικεία 
Περιφερειακή Ένωση Δήμων υπεισέρχεται, αυτοδικαίως, 
σε όλα τα ενοχικά και εμπράγματα δικαιώματα και τις 
υποχρεώσεις αυτής, περιλαμβανομένης και της έντα¬ 
ξης του προσωπικού της, καθώς και των δικηγόρων με 
σχέση έμμισθης εντολής. Εκκρεμείς δίκες των ΤΕΔΚ 
συνεχίζονται από τις αντίστοιχες ΠΕΔ που τις έχουν 
διαδεχθεί (παρ. 11, άρθρ. 282 του ν. 3852/2010, όπως 
τροποποιήθηκε με την παράγραφο 11 του άρθρου 58 
του ν. 3966/2011). 

2. Όπου στην κείμενη νομοθεσία αναφέρεται Τοπική 
Ένωση Δήμων και Κοινοτήτων (Τ.Ε.Δ.Κ.), νοείται εφεξής 
Περιφερειακή Ένωση Δήμων (Π.Ε.Δ.). 

3. Όπου στη κείμενη νομοθεσία αναφέρεται η «Κε¬ 
ντρική Ένωση Δήμων και Κοινοτήτων Ελλάδας» νοείται 
εφεξής η «ΚεντρικήΈνωση Δήμων Ελλάδας». 

4. Ειδικά για τη δημοτική περίοδο 2011 - 2014 η εκλογή 
εκπροσώπων δημοτικών συμβουλίων στη Γενική Συνέ¬ 
λευση Π.Ε.Δ. γίνεται σε 10 μέρες από τη δημοσίευση 
του παρόντος. 

5. Ειδικά για τη δημοτική περίοδο 2011 - 2014 η εκλογή 
εκπροσώπων στη Γ ενική Συνέλευση της Κ.Ε.Δ.Ε. γίνεται 
εντός 30 ημερών από τη δημοσίευση του παρόντος. 


6. Ειδικά για τη δημοτική περίοδο 2011 - 2014, το Διοι¬ 
κητικό Συμβούλιο των Περιφερειακών Ενώσεων Δήμων 
οφείλει εντός ενός (1) μηνός από τη συγκρότησή του σε 
σώμα να καταρτίσει τον ετήσιο προϋπολογισμό. Ταυτό¬ 
χρονα το Διοικητικό Συμβούλιο οφείλει να καταρτίσει 
κατά το ανωτέρω διάστημα και τον απολογισμό των 
Τ.Ε.Δ.Κ. που υπάγονται στα όρια των περιφερειών από 
1-1-2010 έως και την ημέρα λύσης αυτών. 

7Έιδικά για τη δημοτική περίοδο 2011 - 2014, το Δι¬ 
οικητικό Συμβούλιο της Κ.Ε.Δ.Ε. οφείλει εντός ενός (1) 
μηνός από τη συγκρότησή του σε σώμα να καταρτίσει 
τον ετήσιο προϋπολογισμό. Ταυτόχρονα το Διοικητι¬ 
κό Συμβούλιο οφείλει να καταρτίσει κατά το ανωτέ¬ 
ρω διάστημα και τον απολογισμό της Κ.Ε.Δ.Κ.Ε. από 
1-1-2010 έως και τη συγκρότηση του νέου Διοικητικού 
Συμβουλίου. 

8. Για την εφαρμογή των διατάξεων του παρόντος, 
όπου γίνεται αναφορά στον πληθυσμό, για την περιφε¬ 
ρειακή περίοδο 2011 - 2014 νοείται ο πραγματικός πλη¬ 
θυσμός, σύμφωνα με τις διατάξεις των άρθρων 275 του 
ν. 3463/2006 (Α' 114) και της παρ. 12 του άρθρου 283 του 
ν. 3852/2010, ενώ για τις περιφερειακές περιόδους μετά 
το 2014 νοείται ο μόνιμος πληθυσμός, όπως εμφανίζε¬ 
ται στους επίσημους πίνακες των αποτελεσμάτων της 
τελευταίας απογραφής πληθυσμού, που έχουν κυρωθεί 
και δημοσιευθεί στην Εφημερίδα της Κυβερνήσεως. 

Αρθρο 46 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Λευκάδα, 18 Αυγούστου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΧΑΡΑΛΑΜΠΟΣ ΚΑΣΤΑΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9τ - ε-πιαΜ: ννβάπΐ3δίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* Ο 10018222081 10016 * - 











































































